REPUBLIKA SRBIJA

NARODNA SKUPŠTINA

Odbor za administrativno - budžetska i

mandatno - imunitetska pitanja

03 broj: 401-3430/17

13. novembar 2017. godine

B e o g r a d

**PREDLOG**

**SKUPŠTINSKOG BUDžETA**

**ZA 2018. GODINU**

Beograd, 2017. godine

SKUPŠTINSKI BUDžET ZA 2018. GODINU

Član 1.

Ovim predlogom skupštinskog budžeta za 2018. godinu utvrđuje se obim potrebnih sredstava za finansiranje nadležnosti Narodne skupštine za 2018. godinu, u skladu sa budžetskim klasifikacijama utvrđenim Zakonom o budžetskom sistemu.

Član 2.

Rashodi i izdaci Narodne skupštine za 2018. godinu utvrđuju se u ukupnom iznosu od 2.131.717.000 dinara. Utvrđeni iznos rashoda finansiraće se iz budžeta Republike Srbije.

Član 3.

Utvrđeni iznos ukupnih rashoda sastoji se od:

**FUNKCIJA** 110 - Izvršni i zakonodavni organi, finansijski i fiskalni poslovi i spoljni poslovi

**Program**: 2101 - Politički sistem - zakonodavna vlast

**Svrha programa**: Narodna skupština je najviše predstavničko telo i nosilac ustavotvorne i zakonodavne vlasti u Republici Srbiji, koja u okviru svojih nadležnosti vrši: predstavničku, zakonodavnu, izbornu i kontrolnu funkciju.

**Pravni osnov za sprovođenje programa:** Članom 4. Ustava Republike Srbije utvrđeno je načelo podele vlasti na tri grane: zakonodavnu, izvršnu i sudsku.

Čl. 98 - 110. Ustava utvrđen je položaj, nadležnost, sastav Narodne skupštine, izbor narodnih poslanika i konstituisanje Narodne skupštine, položaj narodnih poslanika, imunitet narodnog poslanika, predsednik i potpredsednici Narodne skupštine, način odlučivanja u Narodnoj skupštini, zasedanja Narodne skupštine, pravo predlaganja zakona, referendum i raspuštanje Narodne skupštine.

Zakonom o Narodnoj skupštini utvrđen je položaj, nadležnost, organizacija i način rada i odlučivanja Narodne skupštine, položaj, prava i dužnosti narodnih poslanika, amblemi, simboli i obeležja Narodne skupštine, odnos Narodne skupštine prema drugim državnim organima, međunarodna saradnja, upravljanje imovinom koju koristi Narodna skupština, finansiranje Narodne skupštine, položaj Službe Narodne skupštine, kao i druga pitanja od značaja za rad Narodne skupštine.

Poslovnikom Narodne skupštine uređuju se organizacija i rad Narodne skupštine i način ostvarivanja prava i dužnosti narodnih poslanika, u skladu sa Zakonom o Narodnoj skupštini.

**Odgovorno lice programa:** generalni sekretar Narodne skupštine (član 64. Zakona o Narodnoj skupštini, čl. 35. i 293. Poslovnika Narodne skupštine i tačka 6. Odluke o organizaciji i radu Službe Narodne skupštine).

**Opis programa**: Narodna skupština kao nosilac ustavotvorne i zakonodavne vlasti: donosi i menja Ustav; odlučuje o promeni granice Republike Srbije; raspisuje republički referendum; potvrđuje međunarodne ugovore kad je zakonom predviđena obaveza njihovog potvrđivanja; odlučuje o ratu i miru i proglašava ratno i vanredno stanje; nadzire rad službi bezbednosti; donosi zakone i druge opšte akte iz nadležnosti Republike Srbije; daje prethodnu saglasnost na statut autonomne pokrajine; usvaja strategiju odbrane; usvaja plan razvoja i prostorni plan; usvaja budžet i završni račun Republike Srbije, na predlog Vlade; daje amnestiju za krivična dela; bira sudije Ustavnog suda i odlučuje o njihovom razrešenju i prestanku mandata; bira predsednika Vrhovnog kasacionog suda, predsednike sudova, Republičkog javnog tužioca i javne tužioce i odlučuje o prestanku njihove funkcije; bira sudije i zamenike javnih tužilaca, u skladu sa Ustavom i zakonom; bira i razrešava guvernera Narodne banke Srbije i Savet guvernera; bira i razrešava Zaštitnika građana; bira i razrešava i druge funkcionere određene zakonom; vrši nadzor nad radom: Vlade i odlučuje o prestanku mandata Vlade i ministara; službi bezbednosti; guvernera Narodne banke Srbije; Zaštitnika građana; drugih organa i tela u skladu sa zakonom; razmatra predstavke i predloge građana; održava sastanke sa građanima u Narodnoj skupštini i u kancelarijama Narodne skupštine van sedišta Narodne skupštine (narodni poslanici).

Narodna skupština u okvirima svojih nadležnosti ostvaruje međunarodnu saradnju u cilju očuvanja i razvoja mira, dobrosusedskih odnosa i ravnopravne saradnje sa svim narodima i državama sveta (upućivanje stalnih delegacija u parlamentarne skupštine međunarodnih organizacija; razmena delegacija sa međunarodnim organizacijama; učešće narodnih poslanika na konferencijama i savetovanjima; interparlamentarni dijalog i drugi oblici saradnje sa Evropskim parlamentom; pokretanje i učešće na zajedničkim projektima sa predstavničkim telima drugih država, parlamentarnim skupštinama i međunarodnim organizacijama; upućivanje delegacije Narodne skupštine, predsednika Narodne skupštine ili pojedinih narodnih poslanika u posete predstavničkim telima drugih država i prijem delegacija predstavničkih tela drugih država; razmena informacija, drugih materijala i publikacija; obrazovanje poslaničkih grupa prijateljstva).

**Cilj programa**: Vršenje nadležnosti Narodne skupštine u skladu sa Ustavom, zakonima i Poslovnikom Narodne skupštine i načelom vladavine prava koje se ostvaruje slobodnim i neposrednim izborima, ustavnim jemstvima ljudskih i manjinskih prava, podelom vlasti, nezavisnom sudskom vlašću i povinovanjem vlasti Ustavu i zakonu.

**Indikator:** Unapređenje zakonodavstva, javnih politika i procedura za njihovo sprovođenje, obezbeđenje političke stabilnosti, pravne sigurnosti i stvaranje ambijenta za ekonomski prosperitet Republike Srbije i njenih građana.

**Programska aktivnost**: Vršenje funkcije narodnog poslanika

**Svrha programske aktivnosti:** Narodnu skupštinu čini 250 narodnih poslanika koji se biraju na slobodnim i neposrednim izborima, tajnim glasanjem, po pravilu na svake četiri godine. Narodni poslanici predstavljaju građane koji su nosioci suvereniteta. Narodni poslanik stiče prava i dužnosti utvrđene Ustavom i zakonom danom potvrđivanja mandata.

**Pravni osnov za sprovođenje programske aktivnosti:**

Pravni osnov sadržan je u čl. 102, 103, 107. i 108. Ustava (mandat narodnog poslanika počinje da teče danom potvrđivanja mandata u Narodnoj skupštini i traje četiri godine, narodni poslanik slobodno raspolaže svojim mandatom, uživa imunitet, i ima pravo predlaganja zakona, drugih propisa i opštih akata).

Čl. 36 - 46. Zakona o Narodnoj skupštini uređuju se položaj, prava i dužnosti narodnih poslanika koje stiče danom potvrđivanja mandata.

Čl. 283 – 288. Poslovnika Narodne skupštine uređuju se prava i dužnosti narodnih poslanika i način njihovog ostvarivanja.

**Odgovorno lice za sprovođenje programske aktivnosti:** generalni sekretar Narodne skupštine

**Opis programske aktivnosti:** Narodni poslanik: predlaže zakone i druge akte; predlaže autentično tumačenje zakona; podnosi amandmane na predloge zakona i drugih akata; učestvuje u raspravi i odlučivanju o predlogu zakona i drugih akata na sednicama Narodne skupštine i njenih radnih tela; učestvuje u podnošenju predloga za raspisivanje referenduma o pitanjima koja se uređuju zakonom; podnosi predlog za obrazovanje komisije ili anketnog odbora; podnosi predlog za sprovođenje javnog slušanja o pitanjima od javnog interesa; predlaže izmene i dopune predloženog dnevnog reda; postavlja poslanička pitanja; učestvuje u podnošenju interpelacije i predloga za glasanje o nepoverenju Vladi ili članu Vlade; održava konferencije za novinare u prostorijama Narodne skupštine; preduzima i druge radnje u vršenju poslaničke funkcije, u skladu sa Poslovnikom Narodne skupštine.

Narodni poslanik je dužan da: učestvuje u radu Narodne skupštine i njenih odbora; postupa u skladu sa odlukama nadležnog odbora Narodne skupštine, kojima se uređuju prava i dužnosti narodnih poslanika; čuva podatke koji predstavljaju tajnu i posle prestanka poslaničke funkcije; svojim ukupnim ponašanjem čuva ugled, poštuje dostojanstvo i red na sednici Narodne skupštine, odbora i poslaničkih grupa; obraća se drugim narodnim poslanicima sa uvažavanjem, bez uvredljivih izraza i iznošenja činjenica i ocena koje se odnose na privatni život drugih lica; odnosi se odgovorno i racionalno prema sredstvima budžeta Republike Srbije koja su namenjena za rad Narodne skupštine; podnosi izveštaj nadležnom državnom organu o svojoj imovini i prihodima, u skladu sa zakonom i izvršava druge obaveze u skladu sa zakonom i Poslovnikom Narodne skupštine.

Narodni poslanik ima pravo da bude blagovremeno i potpuno obavešten o svim pitanjima iz nadležnosti Narodne skupštine, kao i pravo da traži obaveštenja koja su mu potrebna za obavljanje poslaničke funkcije od predsednika Narodne skupštine, predsednika odbora i drugih radnih tela Narodne skupštine, predsednika Vlade, člana Vlade i funkcionera u drugim republičkim organima i organizacijama.

Narodni poslanik ima pravo na: platu; naknadu troškova za vršenje poslaničke funkcije (poslanički dodatak); troškove korišćenja privatnog automobila; troškove hotelskog smeštaja za vreme održavanja sednica Narodne skupštine i njenih radnih tela (poslanička naknada); troškove službenog putovanja u zemlji i inostranstvu; naknadu za zakup stana u Beogradu; naknadu troškova za odvojeni život; otpremninu; besplatan prevoz u železničkom, drumskom, javnom gradskom i rečnom saobraćaju na teritoriji Republike Srbije; razliku između poslaničke plate i zarade koju ostvaruje u radnom odnosu; mesečnu naknadu u visini 80 posto od poslaničke plate zbog obavljanja samostalne delatnosti; naknadu plate po prestanku poslaničke funkcije u visini plate koju je imao na dan prestanka funkcije, a najduže tri meseca, pravo na naknadu plate ako je narodnoj poslanici prestala funkcija u vreme trudnoće i porođaja, u visini plate koju je imala na dan prestanka funkcije, a najduže godinu dana i dr.

**Cilj programske aktivnosti:** Sprovođenje zakonodavne i kontrolne funkcije

**Indikator programske aktivnosti:**

Narodna skupština je nadležna da donosi zakone. Procenat razmatranih predloga zakona na sednicama Narodne skupštine koji sadrže: a) rodnu analizu, b) fiskalnu analizu i c) analizu sa aspekta ljudskih prava, u odnosu na ukupan broj donetih zakona je 5%

Narodna skupština je nadležna da poziva članove Vlade na sednicu Narodne skupštine na kojoj se postavljaju poslanička pitanja ili pitanja u vezi sa aktuelnom temom : Da / Ne

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| FUNKCIJA 110 - Izvršni i zakonodavni organi, finansijski i fiskalni poslovi i spoljni poslovi   |  |  |  | | --- | --- | --- | | Ekonomska klasifikacija | Namena sredstava | Sredstva iz budžeta | | 411 | PLATE, DODACI I NAKNADE ZAPOSLENIH (ZARADE) | 288.750.000 | | 4111 | Plate, dodaci i naknade zaposlenih | 288.750.000 | | 412 | SOCIJALNI DOPRINOSI NA TERET POSLODAVCA | 51.689.000 | | 4121 | Doprinos za penzijsko i invalidsko osiguranje | 34.650.000 | | 4122 | Doprinos za zdravstveno osiguranje | 14.872.000 | | 4123 | Doprinos za nezaposlenost | 2.167.000 | | 413 | NAKNADE U NATURI | 2.000.000 | | 4131 | Naknade u naturi | 2.000.000 | | 414 | SOCIJALNA DAVANjA ZAPOSLENIMA | 1.000.000 | | 4141 | Naknada za vreme odsustvovanja s posla na teret fondova | 1.000.000 | | 415 | NAKNADE TROŠKOVA ZA ZAPOSLENE | 7.000.000 | | 4151 | Naknade troškova za zaposlene | 7.000.000 | | 417 | POSLANIČKI DODATAK | 136.500.000 | | 4171 | Poslanički dodatak | 136.500.000 | | 421 | STALNI TROŠKOVI | 100.000 | | 4211 | Troškovi platnog prometa i bankarskih usluga | 50.000 | | 4214 | Usluge komunikacija | 50.000 | | 422 | TROŠKOVI PUTOVANjA | 150.000.000 | | 4221 | Troškovi službenih putovanja u zemlji | 125.000.000 | | 4222 | Troškovi službenih putovanja u inostranstvo | 25.000.000 | | 423 | USLUGE PO UGOVORU | 100.000 | | 4234 | Usluge informisanja | 20.000 | | 4237 | Reprezentacija | 50.000 | | 4239 | Ostale usluge | 30.000 | | 482 | POREZI, OBAVEZNE TAKSE I KAZNE NAMETNUTE OD JEDNOG NIVOA VLASTI DRUGOM | 500.000 | | 4824 | Novčane kazne nametnute od jednog nivoa vlasti drugom | 500.000 | | 483 | NOVČANE KAZNE I PENALI PO REŠENjU SUDA | 500.000 | | 4831 | Novčane kazne i penali po rešenju sudova i sudskih tela | 500.000 | |  | UKUPNO FUNKCIJA 110: | 638.139.000 | |

**FUNKCIJA 130** - Opšte usluge

**Program: 2101** Funkcionisanje Službe Narodne skupštine

**Svrha programa**: Obavljanje stručnih, administrativno-tehničkih i drugih poslova za potrebe Narodne skupštine i njenih radnih tela, narodnih poslanika, predsednika i potpredsednika Narodne skupštine, poslaničkih grupa u Narodnoj skupštini, Republičke izborne komisije, kao i drugih poslova u skladu sa zakonom, Poslovnikom Narodne skupštine i drugim aktima Narodne skupštine i njenih radnih tela.

**Pravni osnov za sprovođenje programa:** Pravni osnov je sadržan u čl. 68 – 70. Zakona o Narodnoj skupštini kojima je utvrđeno da stručne i druge poslove za potrebe Narodne skupštine obavlja Služba Narodne skupštine kojom rukovodi generalni sekretar, da se organizacija i rad Službe uređuje odlukom Narodne skupštine, kao i da se na prava i obaveze državnih službenika i nameštenika u Službi primenjuju zakoni i drugi propisi koji se odnose na državne službenike i nameštenike u državnim organima, opšti propisi o radu i poseban kolektivan ugovor za državne organe.

Odlukom o organizaciji i radu Službe Narodne skupštine uređuju se organizacija i rad Službe, utvrđuju organizacione jedinice u okviru kojih se grupišu istovrsni ili srodni i međusobno povezani poslovi, određuju i razvrstavaju položaji i radna mesta zaposlenih u Službi i uređuju druga pitanja od značaja za rad Službe.

Članom 293. Poslovnika utvrđuju se poslovi koje Služba obavlja za potrebe Narodne skupštine i njenih radnih tela, narodnih poslanika, predsednika i potpredsednika Narodne skupštine i poslaničkih grupa u Narodnoj skupštini.

**Odgovorno lice za sprovođenje programa:** generalni sekretar Narodne skupštine

**Opis programa**: Služba Narodne skupštine obavlja stručne i druge poslove za potrebe Narodne skupštine i njenih radnih tela, narodnih poslanika, predsednika i potpredsednika Narodne skupštine i poslaničkih grupa u Narodnoj skupštini, i to: priprema i organizuje sednice Narodne skupštine i njenih radnih tela i izrađuje izveštaje, zapisnike i stenografske beleške sa tih sednica; izrađuje tekstove usvojenih zakona i drugih opštih akata, radi objavljivanja; priprema i čuva izvornike zakona i drugih opštih akata koje donosi Narodna skupština; priprema projekcije potrebnih sredstava za rad Narodne skupštine i njenih radnih tela; obavlja stručne i druge poslove u vezi s ostvarivanjem međunarodne parlamentarne saradnje; priprema predloge akata i drugih materijala na zahtev narodnih poslanika i radnih tela Narodne skupštine; daje usmena i pisana stručna mišljenja o pitanjima iz nadležnosti Narodne skupštine, na zahtev narodnih poslanika, radnih tela Narodne skupštine i poslaničkih grupa u Narodnoj skupštini; obrađuje i prosleđuje predstavke i predloge nadležnom organu i obaveštava njihove podnosioce o tome; prikuplja, obrađuje, čuva i daje na korišćenje i razmenu informativno-dokumentacione materijale potrebne za rad narodnih poslanika, radnih tela Narodne skupštine i poslaničkih grupa u Narodnoj skupštini; organizuje saradnju s predstavnicima sredstava javnog informisanja i obezbeđuje uslove za njihov rad; obavlja poslove u vezi s ostvarivanjem statusnih i materijalnih prava narodnih poslanika; uređuje i izdaje odgovarajuće publikacije informativnog karaktera; obavlja poslove kancelarijskog poslovanja, računovodstvenih, materijalno-finansijskih i administrativno-tehničkih poslova, kao i kontinuirano unapređenje profesionalizacije Službe Narodne skupštine.

**Cilj programa:** Obezbeđivanje uslova za stručno, kvalitetno, efikasno i ekonomično obavljanje poslova za potrebe Narodne skupštine i njenih radnih tela, narodnih poslanika, predsednika i potpredsednika Narodne skupštine, poslaničkih grupa u Narodnoj skupštini i Republičke izborne komisije, stvaranje organizacionih, kadrovskih i drugih uslova za obavljanje poslova radi ostvarivanja nadležnosti Narodne skupštine.

**Indikator programa:**

- Mera u kojoj zaposleni pružaju stručnu podršku narodnim poslanicima za potrebe istraživanja: Značajna / osrednja / niska

- Narodna skupština redovno objavljuje informacije o svom radu: Značajna / osrednja / niska

**Programska aktivnost:** pružanje stručne podrške narodnim poslanicima u obavljanju poslaničke funkcije

**Svrha programske aktivnosti:** Stručno, kvalitetno, efikasno, ekonomično, nepristrasno i politički neutralno obavljanje poslova za potrebe narodnih poslanika

**Pravni osnov za sprovođenje programske aktivnosti:**

Pravni osnov je sadržan u Pravilniku o unutrašnjem uređenju i sistematizaciji radnih mesta u Službi Narodne skupštine 03 broj 02-3937/11 od 21. novembra 2011. godine sa izmenama i dopunama od 18. decembra 2012. godine, 26. aprila 2013. godine i 3. marta 2015. godine, kojim se utvrđuju: naziv i delokrug unutrašnjih jedinica, ovlašćenja i odgovornosti rukovodilaca unutrašnjih jedinica, način saradnje Službe Narodne skupštine sa drugim organima i organizacijama, radna mesta državnih službenika na položaju, izvršilačka radna mesta po svakom zvanju (za državne službenike) i svakoj vrsti radnih mesta (za nameštenike), nazivi radnih mesta, opisi poslova radnih mesta i zvanja (za državne službenike), odnosno vrste (za nameštenike) u koja su radna mesta razvrstana, uslovi za rad zaposlenog na radnom mestu, kao i broj državnih službenika na položaju, državnih službenika na izvršilačkim radnim mestima i nameštenika za svako radno mesto.

**Odgovorno lice programa programske aktivnosti:** generalni sekretar Narodne skupštine

**Opis programske aktivnosti:** U Službi Narodne skupštine obavljaju se raznovrsni poslovi koji obuhvataju: analizu zakona, predloga zakona i drugih akata iz delokruga rada odbora; pripremu i organizovanje sednica radnih tela, izradu izveštaja i pripremu akata i informacija o pitanjima koja se razmatraju na sednicama radnih tela; davanju stručnih mišljenja u vezi s pitanjima koja razmatraju radna tela; pripremi amandmana na predloge zakona, drugih propisa i opštih akata za potrebe odbora; praćenje izvršavanja zaključaka radnih tela, izradu akata od značaja za sprovođenje kontrolne, odnosno izborne funkcije Narodne skupštine; organizovanje javnog slušanja; pripremu analiza i informacija o inicijativama, peticijama, predstavkama i predlozima građana, udruženja i organizacija; stručnu i administrativnu podršku narodnim poslanicima (priprema i stručna obrada amandmana koji se podnose na predloge zakona i drugih akata, pružanje stručne pomoći narodnim poslanicima u vezi sa primenom važećih propisa i primenom Poslovnika i drugih akata Narodne skupštine); stručnu pripremu i organizovanje sastanaka narodnih poslanika sa građanima, predstavnicima državnih organa, organizacija i tela; analizu predloga zakona i drugog opšteg akta sa aspekta usklađenosti propisa sa propisima EU; izradu tabele o usklađenosti predloga zakona i drugog opšteg akta koje podnose narodni poslanici, sa propisima EU; pripremu uporednih pregleda propisa EU i informacije o potrebi usaglašavanja važećih propisa sa propisima EU; ostvarivanje saradnje sa: Delegacijom EU u Beogradu, diplomatskim misijama zemalja članica EU i misijama drugih međunarodnih organizacija i organizacijama civilnog društva.

Obavljanje navedenih poslova zahteva stalno stručno usavršavanje zaposlenih u Službi Narodne skupštine kroz radionice, seminare i druge načine u cilju razmene iskustava sa državnim službenicima zemalja članica EU kako bi se usaglasilo poslovanje u skladu sa zahtevima EU.

**Cilj programske aktivnosti:** Obezbeđivanje kontinuiranog razvoja Službe, otvorenost za uvođenje savremenih tehnologija, jačanje odgovornosti zaposlenih u Službi u cilju blagovremenog i kvalitetnog obavljanja poslova i stvaranje osnova za stalno stručno usavršavanje i napredovanje zaposlenih u Službi, saglasno potrebama i mogućnostima Narodne skupštine.

**Indikator programske aktivnosti:**

- Izrada rodne analize kadrovskih potencijala: Da / Ne

- Informacije o radu Narodne skupštine postavljaju se kontinuirano na internet stranici: Da / Ne

FUNKCIJA 130 - Opšte usluge

|  |  |  |
| --- | --- | --- |
| Ekonomska klasifikacija | Namena sredstava | Sredstva iz budžeta |
| 411 | PLATE, DODACI I NAKNADE ZAPOSLENIH (ZARADE) | 432.340.000 |
| 4111 | Plate, dodaci i naknade zaposlenih | 432.340.000 |
| 412 | SOCIJALNI DOPRINOSI NA TERET POSLODAVCA | 77.393.000 |
| 4121 | Doprinos za penzijsko i invalidsko osiguranje | 51.882.000 |
| 4122 | Doprinos za zdravstveno osiguranje | 22.267.000 |
| 4123 | Doprinos za nezaposlenost | 3.244.000 |
| 413 | NAKNADE U NATURI | 1.000 |
| 4131 | Naknade u naturi | 1.000 |
| 414 | SOCIJALNA DAVANjA ZAPOSLENIMA | 13.500.000 |
| 4141 | Naknada za vreme odsustvovanja s posla na teret fondova | 7.500.000 |
| 4144 | Pomoć u medicinskom lečenju zaposlenog ili članova uže porodice i druge pomoći zaposlenom | 6.000.000 |
| 415 | NAKNADE TROŠKOVA ZA ZAPOSLENE | 21.000.000 |
| 4151 | Naknade troškova za zaposlene | 21.000.000 |
| 416 | NAGRADE ZAPOSLENIMA I OSTALI POSEBNI RASHODI | 4.200.000 |
| 4161 | Nagrade zaposlenima i ostali posebni rashodi | 4.200.000 |
| 421 | STALNI TROŠKOVI | 220.100.000 |
| 4211 | Troškovi platnog prometa i bankarskih usluga | 1.200.000 |
| 4212 | Energetske usluge | 71.000.000 |
| 4213 | Komunalne usluge | 22.700.000 |
| 4214 | Usluge komunikacija | 30.000.000 |
| 4215 | Troškovi osiguranja | 6.000.000 |
| 4216 | Zakup imovine i opreme | 5.000.000 |
| 4219 | Ostali troškovi | 85.200.000 |
| 422 | TROŠKOVI PUTOVANjA | 18.300.000 |
| 4221 | Troškovi službenih putovanja u zemlji | 3.400.000 |
| 4222 | Troškovi službenih putovanja u inostranstvo | 14.900.000 |
| 423 | USLUGE PO UGOVORU | 153.060.000 |
| 4231 | Administrativne usluge | 15.000.000 |
| 4232 | Kompjuterske usluge | 30.650.000 |
| 4233 | Usluge obrazovanja i usavršavanja zaposlenih | 6.000.000 |
| 4234 | Usluge informisanja | 15.000.000 |
| 4235 | Stručne usluge | 47.000.000 |
| 4237 | Reprezentacija | 11.000.000 |
| 4239 | Ostale opšte usluge | 28.410.000 |
| 424 | SPECIJALIZOVANE USLUGE | 5.500.000 |
| 4243 | Medicinske usluge | 5.500.000 |
| 425 | TEKUĆE POPRAVKE I ODRŽAVANjE | 92.153.000 |
| 4251 | Tekuće popravke i održavanje zgrada i objekata | 47.153.000 |
| 4252 | Tekuće popravke i održavanje opreme | 45.000.000 |
| 426 | MATERIJAL | 70.800.000 |
| 4261 | Administrativni materijal | 21.000.000 |
| 4263 | Materijali za obrazovanje i usavršavanje zaposlenih | 10.000.000 |
| 4267 | Medicinski materijal | 200.000 |
| 4268 | Materijali za održavanje higijene i ugostiteljstvo | 9.100.000 |
| 4269 | Materijali za posebne namene | 30.500.000 |
| 462 | DOTACIJE MEĐUNARODNIM ORGANIZACIJAMA | 26.000.000 |
| 4621 | Tekuće dotacije međunarodnim organizacijama | 26.000.000 |
| 482 | POREZI, OBAVEZNE TAKSE I KAZNE NAMETNUTE OD JEDNOG NIVOA VLASTI DRUGOM | 500.000 |
| 4824 | Novčane kazne nametnute od jednog nivoa vlasti drugom | 500.000 |
| 483 | NOVČANE KAZNE I PENALI PO REŠENjU SUDA | 500.000 |
| 4831 | Novčane kazne i penali po rešenju sudova i sudskih tela | 500.000 |
| 511 | ZGRADE I GRAĐEVINSKI OBJEKTI | 110.110.000 |
| 5113 | Kapitalno održavanje zgrada i objekata | 75.110.000 |
| 5114 | Projektno planiranje | 25.000.000 |
| 512 | MAŠINE I OPREMA | 72.870.000 |
| 5122 | Administrativna oprema | 72.870.000 |
| 515 | NEMATERIJALNA IMOVINA | 26.500.000 |
| 5151 | Nematerijalna imovina | 26.500.000 |
| UKUPNO FUNKCIJA 130: | | 1,335,827,000 |

**PROGRAM: 2101** Politički sistem

**Funkcija:** 130 - Opšte usluge

**Programska aktivnost:** Redovan rad Republičke izborne komisije

**Pravni osnov za sprovođenje programske aktivnosti:**

Zakon o izboru narodnih poslanika i Zakon o nacionalnim savetima nacionalnih manjina.

**Opis programske aktivnosti:**

U okviru ove programske aktivnosti sprovode se poslovi vezani za sprovođenje izbora utvrđeni Zakonom o izboru narodnih poslanika. Republička izborna komisija u skladu sa Zakonom vrši popunu upražnjenog poslaničkog mesta, u slučaju prestanka mandata narodnog poslanika pre isteka vremena na koji je izabran.

Takođe, Republička izborna komisija sprovodi i poslove vezane za sprovođenje izbora utvrđenih Zakonom o nacionalnim savetima nacionalnih manjina. U slučaju da nekom od članova nacionalnih saveta nacionalnih manjina mandat prestane pre isteka vremena na koji je izabran, Republička izborna komisija u skladu sa Zakonom donosi rešenje o dodeli mandata člana nacionalnog saveta radi popune upražnjenog mesta u nacionalnom savetu.

Narodna skupština obezbeđuje uslove za redovan rad Republičke izborne komisije, a Služba Narodne skupštine obavlja stručne, administrativno-tehničke i druge poslove za potrebe Republičke izborne komisije.

**Odgovorno lice za sprovođenje programske aktivnosti:**

Sekretar Republičke izborne komisije – Srđan Smiljanić.

FINANSIJSKI PLAN REPUBLIČKE IZBORNE KOMISIJE ZA REDOVAN RAD ZA 2018. GODINU

|  |  |  |
| --- | --- | --- |
| Ekonom. klasif. | NAMENA SREDSTAVA | Sredstva iz budžeta |
| 416 | NAGRADE ZAPOSLENIMA I OSTALI POSEBNI RASHODI | 23,200,000 |
| 4161 | Naknade zaposlenima i ostali posebni rashodi | 23,200,000 |
| 421 | STALNI TROŠKOVI | 1,150,000 |
| 4211 | Troškovi platnog prometa i bankarskih usluga | 100,000 |
| 4214 | Usluge komunikacija | 1,050,000 |
| 422 | TROŠKOVI PUTOVANjA | 2,000,000 |
| 4221 | Troškovi službenih putovanja u zemlji | 1,000,000 |
| 4222 | Troškovi službenih putovanja u inostranstvo | 1,000,000 |
| 423 | USLUGE PO UGOVORU | 1,200,000 |
| 4231 | Administrativne usluge | 50,000 |
| 4233 | Usluge obrazovanja i usavršavanja zaposlenih | 250,000 |
| 4234 | Usluge informisanja | 100,000 |
| 4235 | Stručne usluge | 200,000 |
| 4237 | Reprezentacija | 100,000 |
| 4239 | Ostale opšte usluge | 500,000 |
| 426 | MATERIJAL | 300,000 |
| 4261 | Administrativni materijal | 300,000 |
| 462 | DOTACIJE MEĐUNARODNIM ORGANIZACIJAMA | 600,000 |
| 4621 | Tekuće dotacije za međunarodne članarine | 600,000 |
| 482 | POREZI, OBAVEZNE TAKSE, KAZNE I PENALI | 1,000 |
| 4823 | Novčane kazne i penali | 1,000 |
| 483 | NOVČANE KAZNE I PENALI PO REŠENjU SUDOVA | 300,000 |
| 4831 | Novčane kazne i penali po rešenju sudova | 300,000 |
| 515 | NEMATERIJALNA IMOVINA | 500,000 |
| 5151 | Nematerijalna imovina | 500,000 |
|  | UKUPNO | 29,251,000 |

**Projekat:** Izbori za članove nacionalnih saveta nacionalnih manjina

**Svrha projekta:**

Uspešna i efikasna realizacija izbornih aktivnosti vezanih za sprovođenje izbora za članove nacionalnih saveta nacionalnih manjina.

**Pravni osnov za sprovođenje projekta:**

Ustav Republike Srbije, Zakon o nacionalnim savetima nacionalnih manjina i Zakon o izboru narodnih poslanika.

**Opis projekta:**

U postupku sprovođenja izbora za članove nacionalnih saveta nacionalnih manjina, Republička izborna komisija izvršava ovlašćenja i obaveze utvrđene Zakonom o nacionalnim savetima nacionalnih manjina i Zakona o izboru narodnih poslanika i stara se da postupak izbora protekne u skladu sa zakonom.

**Odgovorno lice za sprovođenje projekta:** Sekretar Republičke izborne komisije – Srđan Smiljanić.

**Trajanje:** Projekat treba da bude sproveden u 2018. godini.

**Cilj projekta:** Sprovedeni izbori za članove nacionalnih saveta nacionalnih manjina u skladu sa zakonom.

**Pokazatelji učinka:**

|  |  |  |  |  |  |
| --- | --- | --- | --- | --- | --- |
| **Pokazatelj učinka** | **Jedinica mere** | **Bazna vrednost** | **Ciljna vrednost u 2018. god.** | **Ciljna vrednost u 2019. god.** | **Ciljna vrednost u 2020. god.** |
| 1. Procenat rešenih prigovora na tok izbornog procesa u odnosu na ukupan broj podnetih prigovora | % | 0 | 100% | 0 | 0 |

**Rodno odgovorni cilj projekta:** Povećati zastupljenost manje zastupljenog pola, u ovom slučaju žena, članova i zamenika članova biračkih odbora.

**Pokazatelji učinka:**

|  |  |  |  |  |  |
| --- | --- | --- | --- | --- | --- |
| **Pokazatelj učinka** | **Jedinica mere** | **Bazna vrednost** | **Ciljna vrednost u 2018. god.** | **Ciljna vrednost u 2019. god.** | **Ciljna vrednost u 2020. god.** |
| 1. Stopa žena članova i zamenika članova biračkih odbora u onosu na ukupan broj članova biračkih odbora | % | 0 | 37% | 0 | 0 |

FINANSIJSKI PLAN REPUBLIČKE IZBORNE KOMISIJE ZA SPROVOĐENjE IZBORA ZA ČLANOVE NACIONALNIH SAVETA NACIONALNIH MANjINA U 2018. GODINI

|  |  |  |
| --- | --- | --- |
| Ekonom. klasif. | NAMENA SREDSTAVA | Sredstva iz budžeta |
| 416 | NAGRADE ZAPOSLENIMA I OSTALI POSEBNI RASHODI | 90,000,000 |
| 4161 | Naknade zaposlenima i ostali posebni rashodi | 90,000,000 |
| 421 | STALNI TROŠKOVI | 7,500,000 |
| 4211 | Troškovi platnog prometa i bankarskih usluga | 1,200,000 |
| 4214 | Usluge komunikacija | 6,000,000 |
| 4216 | Zakup imovine i opreme | 300,000 |
| 422 | TROŠKOVI PUTOVANjA | 5,000,000 |
| 4221 | Troškovi službenih putovanja u zemlji | 5,000,000 |
| 423 | USLUGE PO UGOVORU | 15,750,000 |
| 4231 | Administrativne usluge | 3,000,000 |
| 4234 | Usluge informisanja | 11,000,000 |
| 4237 | Reprezentacija | 250,000 |
| 4239 | Ostale opšte usluge | 1,500,000 |
| 426 | MATERIJAL | 10,250,000 |
| 4261 | Administrativni materijal | 4,000,000 |
| 4264 | Materijali za saobraćaj | 4,000,000 |
| 4269 | Materijali za posebne namene | 2,250,000 |
|  | UKUPNO | 128,500,000 |

Član 4.

Sredstva utvrđena ovim predlogom skupštinskog budžeta iskazuju se u Zakonu o budžetu Republike Srbije za 2018. godinu u okviru posebnog razdela.

**O B R A Z L O Ž E Nj E**

**I PRAVNI OSNOV ZA DONOŠENjE SKUPŠTINSKOG BUDžETA**

Pravni osnov za donošenje skupštinskog budžeta sadržan je u članu 64. Zakona o Narodnoj skupštini („Službeni glasnik RS“, broj 9/10), kojim je uređeno da Narodna skupština samostalno utvrđuje i raspolaže sredstvima za njen rad (u daljem tekstu: skupštinski budžet).

Postupak za utvrđivanje skupštinskog budžeta utvrđen je članom 65. Zakona o Narodnoj skupštini i čl. 179. do 181. Poslovnika Narodne skupštine („Službeni glasnik RS“, broj 20/12 – prečišćen tekst).

Članom 65. stav 1. Zakona o Narodnoj skupštini propisano je da generalni sekretar Narodne skupštine priprema predlog skupštinskog budžeta u skladu sa zakonom kojim se uređuje budžetski sistem i Poslovnikom Narodne skupštine i podnosi ga nadležnom odboru Narodne skupštine.

Članom 65. stav 1. alineja 12. Poslovnika Narodne skupštine propisano je da Odbor za administrativno-budžetska i mandatno- imunitetska pitanja (u daljem tesktu: Odbor) utvrđuje skupštinski budžet.

Članom 179. Poslovnika Narodne skupštine predviđeno je da se predlog skupštinskog budžeta podnosi s obrazloženjem koje sadrži pravni osnov za njegovo donošenje i obrazloženje predloga potrebnih sredstava za rad Narodne skupštine, i priprema na osnovu uputstva za pripremu budžeta, koje dostavlja ministarstvo nadležno za poslove finansija.

Članom 65. stav 2. Zakona o Narodnoj skupštini i članom 180. Poslovnika Narodne skupštine predviđeno je da Odbor, nakon razmatranja predloga skupštinskog budžeta, utvrđuje predlog skupštinskog budžeta, koji dostavlja ministarstvu nadležnom za finansije (u daljem tekstu: Ministarstvo) na mišljenje.

Članom 65. st. 3. do 6. Zakona o Narodnoj skupštini i članom 181. Poslovnika Narodne skupštine predviđeno je da Odbor razmatra obrazloženo mišljenje Ministarstva na sednici na kojoj prisustvuje ministar. Na toj sednici usaglašavaju se stavovi ministra i članova Odbora o predlogu skupštinskog budžeta. Skupštinski budžet je utvrđen kada se o njemu na sednici Odbora postigne saglasnost. Ministarstvo, bez izmena, utvrđen skupštinski budžet uključuje u nacrt budžeta Republike Srbije, a Vlada, bez izmena, u predlog zakona o budžetu Republike Srbije.

Ako se na sednici Odbora ne postigne saglasnost, Ministarstvo predlog skupštinskog budžeta koji je utvrdio Odbor, bez izmena, uključuje u nacrt budžeta Republike Srbije, a Vlada, bez izmena, u predlog zakona o budžetu Republike Srbije. U tom slučaju, Vlada u obrazloženju predloga zakona o budžetu Republike Srbije navodi razloge zbog kojih Ministarstvo smatra da predlog skupštinskog budžeta nije prihvatljiv.

**II PRAVNI OSNOV ZA DONOŠENjE FINANSIJSKOG PLANA REPUBLIČKE IZBORNE KOMISIJE ZA 2018. GODINU**

Članom 35. Zakona o izboru narodnih poslanika („Službeni glasnik RS“, br. 35/00, 57/03 – odluka US, 72/03 – dr. zakon, 18/04, 85/05 – dr. zakon, 101/05 – dr. zakon, 104/09 – dr. zakon, 28/11 – odluka US i 36/11) propisano je da uslove za rad Republičke izborne komisije obezbeđuje Narodna skupština Republike Srbije.

U skladu sa članom 98. stav 1. Zakona o izboru narodnih poslanika, sredstva za sprovođenje izbora, izborni materijal i druge troškove sprovođenja izbora obezbeđuju se u budžetu Republike. Takođe, u skladu sa članom 37. Zakona o nacionalnim savetima nacionalnih manjina („Službeni glasnik RS“, br.72/09, 20/14 – odluka US i 55/14), propisano je da se finansijska sredstva za sprovođenje izbora nacionalnih saveta obezbeđuju iz budžeta Republike Srbije.

U skladu sa članom 98. stav 2. Zakona o izboru narodnih poslanika, koji se, u skladu s članom 43. Zakona o nacionalnim savetima nacionalnih manjina, shodno primenjuje i na izbore za članova nacionalnih saveta nacionalnih manjina, propisano je da zahtev za dodelu sredstava sa specifikacijom ukupnih troškova podnosi Republička izborna komisija.

U skladu sa članom 39. stav 2. Poslovnika Republičke izborne komisije, Republička izborna komisija podnosi Narodnoj skupštini finansijski plan potrebnih sredstava, kako za redovan rad (pod kojim se podrazumeva popuna eventualno upražnjenih poslaničkih mesta u Narodnoj skupštini, odnosno upražnjenih mesta članova nacionalnih saveta nacionalnih manjina), tako i za sprovođenje redovnih izbora za narodne poslanike, predsednika Republike i neposrednih izbora za članove nacionalnih saveta nacionalnih manjina. U skladu sa članom 35. Zakona o izboru narodnih poslanika, kojim je propisano da uslove za rad Republičke izborne komisije obezbeđuje Narodna skupština, finansijski plan Republičke izborne komisije sastavni je deo skupštinskog budžeta, koji utvrđuje Odbor Narodne skupštine za administrativno-budžetska i mandatno-imunitetska pitanja, u postupku i na način utvrđen Zakonom o Narodnoj skupštini i Poslovnikom Narodne skupštine.

**III OBRAZLOŽENjE PREDLOGA POTREBNIH SREDSTAVA ZA RAD NARODNE SKUPŠTINE**

Nadležnost Narodne skupštine utvrđena je Ustavom Republike Srbije, a funkcije Narodne skupštine Zakonom o Narodnoj skupštini. Kao nosilac ustavotvorne i zakonodavne vlasti, Narodna skupština donosi i menja Ustav Republike Srbije, odlučuje o promeni granice Republike Srbije, raspisuje republički referendum, potvrđuje međunarodne ugovore kada je zakonom predviđena obaveza njihovog potvrđivanja, odlučuje o ratu i miru i proglašava ratno i vanredno stanje, nadzire rad službi bezbednosti, donosi zakone i druge opšte akte iz nadležnosti Republike Srbije, daje prethodnu saglasnost na statut autonomne pokrajine, usvaja strategiju odbrane, usvaja plan razvoja i prostorni plan, usvaja budžet i Završni račun Republike Srbije na predlog Vlade, daje amnestiju za krivična dela. U ostvarivanju izborne funkcije Narodna skupština bira Vladu, bira sudije Ustavnog suda i odlučuje o njihovom razrešenju i prestanku mandata, bira predsednika Vrhovnog kasacionog suda, predsednike sudova, Republičkog javnog tužioca i javne tužioce i odlučuje o prestanku njihove funkcije, bira sudije i zamenike javnih tužilaca u skladu sa Ustavom i zakonom, bira i razrešava guvernera Narodne banke Srbije i Savet guvernera, bira i razrešava Zaštitnika građana, bira i razrešava i druge funkcionere određene zakonom. U ostvarivanju kontrolne funkcije Narodna skupština vrši nadzor nad radom Vlade i odlučuje o prestanku mandata Vlade i ministara, službi bezbednosti, guvernera Narodne banke Srbije, Zaštitnika građana, drugih organa i tela u skladu sa zakonom.

Predlog skupštinskog budžeta za 2018. godinu pripremljen je na osnovu zakona i odluka Administrativnog odbora, odnosno Odbora za administrativno-budžetska i mandatno-imunitetska pitanja kojima su bliže uređena prava i obaveze narodnih poslanika i zaposlenih u Službi Narodne skupštine i Uputstva za pripremu budžeta Republike Srbije za 2018. godinu i projekcijama za 2019. i 2020. godinu broj 401-00-03470/2017-03 od 07. novembra 2017. godine, koje je doneo ministar finansija, na osnovu člana 35. Zakona o budžetskom sistemu („Službeni glasnik RS“, br. 54/09, 73/10, 101/10, 101/11, 93/12, 62/13, 63/13-ispravka, 108/13, 142/14, 68/15 i 103/15).

Poslovnikom Narodne skupštine predviđeno je da Narodna skupština ima 20 odbora od čega 18 odbora po 17 članova, Odbor za kontrolu službi bezbednosti 9 članova i Odbor za prava deteta, kao posebno radno telo, koje čine: predsednik Narodne skupštine, potpredsednici Narodne skupštine, predstavnici poslaničkih grupa u Narodnoj skupštini i predsednik Odbora za rad, socijalna pitanja, društvenu uključenost i smanjenje siromaštva (24 člana). Članovi odbora imaju zamenike članova (član 28. Zakona o Narodnoj skupštini i čl. 23. i 73. Poslovnika).

Zakonom o Narodnoj skupštini i Poslovnikom predviđeno je niz prava i obaveza narodnih poslanika od značaja za rad Narodne skupštine i njenih radnih tela, za čije sprovođenje se u skupštinskom budžetu svake godine obezbeđuju potrebna finansijska sredstva:

(1) Narodni poslanik ima pravo da na sednici Narodne skupštine govori, i pisane dokumente u radu Narodne skupštine, predviđene Poslovnikom, podnosi na svom jeziku (član 9. stav 2. Zakona o Narodnoj skupštini);

(2) Sednice odbora mogu se održavati i van sedišta Narodne skupštine (član 42. stav 4. Poslovnika). Za realizaciju ove aktivnosti se svake godine obezbeđuju sredstva u skladu sa Uredbom o troškovima i naknadama državnih službenika i nameštenika.

(3) Odbori imaju mogućnost da održavaju i javna slušanja (član 27. stav 7. Zakona o Narodnoj skupštini i čl. 83. - 84. Poslovnika). Javno slušanje se održava na određenu temu. Na poziv predsednika odbora, pored članova odbora i narodnih poslanika, javnom slušanju mogu da prisustvuju i druga lica;

(4) Odbor može da obrazuje pododbor, a predsednik odbora posebnu radnu grupu (član 27. stav 8. Zakona o Narodnoj skupštini i član 44. stav 6. Poslovnika), u čijem radu mogu da učestvuju naučnici i stručnjaci iz određenih oblasti, u zavisnosti od pitanja koje se razmatra. Članom 27. stav 14. Zakona o Narodnoj skupštini i članom 43. Poslovnika, utvrđeno je da u radu radnih tela po pozivu mogu učestvovati i naučnici i stručnjaci;

(5) Narodna skupština može da obrazuje privremena radna tela - anketne odbore i komisije (član 27. st. 12. i 13. Zakona o Narodnoj skupštini i čl. 68. - 69. Poslovnika), s tim što se anketni odbor obrazuje iz reda narodnih poslanika, a komisija iz reda narodnih poslanika, predstavnika organa i organizacija, naučnika i stručnjaka;

(6) Predlagač zakona ima obavezu da Narodnoj skupštini, uz predlog zakona, dostavi izjavu i tabelu o usklađenosti tog predloga zakona sa propisima Evropske unije (član 151. Poslovnika). S tim u vezi, u izvršavanju zakonodavne funkcije Narodne skupštine neophodno je narodnim poslanicima i članovima odbora obezbediti stručnu podršku naučnika i stručnjaka. Stručna podrška je neophodna i u praćenju realizacije strategije pridruživanja Evropskoj uniji i predlaganju mera i inicijativa za njeno sprovođenje u skladu sa Poslovnikom;

(7) Radi održavanja sastanaka narodnih poslanika sa građanima, postoji mogućnost otvaranja kancelarija Narodne skupštine van sedišta Narodne skupštine (član 15. stav 4. Zakona o Narodnoj skupštini). U dosadašnjem periodu ova aktivnost se sprovodila uz finansijsku podršku međunarodnih organizacija (USAID, NDI) što opet ne isključuje mogućnost Narodne skupštine da svake godine planira određena sredstva za realizaciju ovog prava;

(8) Članovi odbora imaju značajne aktivnosti u zemlji i inostranstvu, kao što su: učestvovanje na konferencijama, okruglim stolovima, seminarima i sastancima, na teme koje su od značaja za obavljanje njihove funkcije; uzajamne posete članova odbora Narodne skupštine odborima parlamenata EU; aktivnosti u postupku pregovora o pristupanju Evropskoj uniji. Obaveza Narodne skupštine je da nadoknadi troškove koji nastaju u vezi sa službenim putovanjima u zemlji i inostranstvu (troškovi putovanja, smeštaja, ishrane i prevođenja dokumenata u pripremi narodnih poslanika za učešće na konferencijama, okruglim stolovima, seminarima i sastancima), u skladu sa Odlukom Administrativnog odbora Narodne skupštine o poslaničkoj naknadi broj 120-1105/09 - Prečišćen tekst od 27. marta 2009. godine sa izmenama od 23. aprila 2009. godine i Uredbom o naknadi troškova i otpremnini državnih službenika i nameštenika („Službeni glasnik RS“, broj 98/07 - prečišćen tekst, 84/14 i 84/15).

*IV. INDIKATORI ZA UTVRĐIVANjE*

*SKUPŠTINSKOG BUDžETA ZA 2018. GODINU*

*A. NAPOMENE OD ZNAČAJA ZA IZRADU SKUPŠTINSKOG BUDžETA*

1. U okviru zakonodavne, kontrolne, izborne i predstavničke funkcije Narodne skupštine u 2017. godini odvijala se aktivnost stalnih radnih tela (odbora) po pitanjima iz njihovog delokruga, a posebno: razmatranje predloga zakona u načelu i pojedinostima i podnošenje izveštaja Narodnoj skupštini sa predlozima da Narodna skupština prihvati određene predloge zakona i pojedine amandmane podnete na predloge zakona, ili da ih odbije; razmatranje predloga drugih akata (strategija, deklaracija, preporuka, odluka); utvrđivanje predloga akata i odluka; donošenje odluka i pojedinačnih rešenja; davanje mišljenja; utvrđivanje predloga autentičnog tumačenja; utvrđivanje lista kandidata; razmatranje izveštaja nezavisnih državnih organa; razmatranje izveštaja, odnosno informacija o radu drugih državnih organa, organizacija i tela i njihove planove i programe rada; obrada i razmatranje predstavki, predloga i drugih pismena upućenih odborima od strane pojedinaca, organizacija i udruženja građana; razmatranje aktuelnih pitanja; organizovanje javnih slušanja i okruglih stolova na teme iz delokruga odbora; učešće članova odbora i zaposlenih u Sektoru na seminarima, okruglim stolovima, konferencijama i radionicama.

2. Zbog raspisivanja i održavanja predsedničkih izbora koji su održani 02. aprila 2017. godine, zakonodavna aktivnost Narodne skupštine i njenih radnih tela odvijala se u manjem obimu u prvom kvartalu 2017. godine, zbog čega su zaposleni u Sektoru imali manje aktivnosti iz nadležnosti Narodne skupštine i njenih radnih tela i bili angažovani za potrebe Republičke izborne komisije. Odbori aktuelnog saziva Narodne skupštine konstituisani su Odlukom Narodne skupštine od 22. juna 2016. godine, na predlog poslaničkih grupa, srazmerno broju narodnih poslanika poslaničke grupe u odnosu na ukupan broj narodnih poslanika u Narodnoj skupštini.

*V. AKTIVNOSTI ZA KOJE JE POTREBNO*

*OBEZBEDITI FINANSIJSKA SREDSTVA*

1. *STALNE KOMISIJE NARODNE SKUPŠTINE*

Pored 20 odbora predviđenih Poslovnikom Narodne skupštine, u svakom sazivu Narodne skupštine počev od 2011. godine obrazovane su i dve stalne Komisije: *Komisija za kontrolu izvršenja krivičnih sankcija*, na osnovu člana 278. Zakona o izvršenju krivičnih sankcija ("Službeni glasnik RS", br. 85/05, 72/09 i 31/11). Odluke Narodne skupštine od 5. jula 2011. godine i *Komisija za praćenje sprovođenja Nacionalnog akcionog plana za primenu Rezolucije 1325 Saveta bezbednosti Ujedinjenih nacija - Žene, mir i bezbednost u Republici Srbiji (2010 - 2015)*, na osnovu Nacionalnog akcionog plana za primenu Rezolucije 1325 Saveta bezbednosti Ujedinjenih nacija („Službeni glasnik RS“, broj 102/10) i Odluke Narodne skupštine od 29. decembra 2011. godine.

Neophodno je da Narodna skupština u novom sazivu donese novu odluku o obrazovanju Komisije za kontrolu izvršenja krivičnih sankcija, na osnovu člana 278. Zakona o izvršenju krivičnih sankcija („Službeni glasnik RS“, broj 55/14). Komisiji za praćenje sprovođenja Nacionalnog akcionog plana za primenu Rezolucije 1325 Saveta bezbednosti Ujedinjenih nacija - Žene, mir i bezbednost u Republici Srbiji (2010-2015) je istekao mandat prestankom važenja navedenog akcionog plana (kraj 2015.godine). Novi Nacionalni akcioni plan je usvojen. Narodna skupština treba da formira novu komisiju (o tome smo obavešteni dopisom Ministarstva odbrane od 23. 06. 2017. godine).

Finansijsku podršku u radu navedenim komisijama u toku 2016. i 2017. godine pružala je Misija OEBS-a u Srbiji, što se očekuje da će i nastaviti i u 2018. godini. Stručnu i administrativnu podršku u radu ovih komisija pružaju zaposleni u Odboru za pravosuđe, državnu upravu i lokalnu samoupravu i Odboru za ljudska i manjinska prava i ravnopravnost polova.

2. *RADNA TELA NARODNE SKUPŠTINE*

2.1. Narodna skupština, na predlog *Odbora za administrativno-budžetska i mandatno-imunitetska pitanja* donosi kodeks ponašanja narodnih poslanika (član 65. stav 1 alineja druga Poslovnika). I u ovom sazivu se planira nastavak rada na izradi Nacrta kodeksa ponašanja narodnih poslanika (koji je u završnoj fazi.) Odbor će do kraja avgusta o.g. obrazovati Radnu grupu, pa se donošenje i primena kodeksa planira za 2018. godinu, te je iz tog razloga neophodno predvideti sredstva za štampanje brošura, lifleta i drugih publikacija, kao i organizovanje seminara, radi upoznavanja narodnih poslanika i zaposlenih u Službi Narodne skupštine (pre svega zaposlenih u poslaničkim grupama) sa odredbama kodeksa.Takođe je neophodno planirati dodatna sredstva za rad Etičkog saveta i Visokog etičkog saveta, s obzirom na to da je Nacrtom kodeksa predviđeno da će stručne i druge poslove za potrebe tih saveta obavljati Služba Narodne skupštine, što zahteva angažovanje najmanje dva državna službenika.

2.2. *Odbor za administrativno-budžetska i mandatno-imunitetska pitanja* je doneo Odluku o unutrašnjem redu u zgradi Narodne skupštine, a generalni sekretar Uputstvo o sprovođenju te odluke. Primena navedenih akata iziskuje dodatna sredstva za izradu propusnica i nabavku usluge izrade softvera i aplikacije koja treba da omogući vođenje evidencije o licima koja ulaze u Narodnu skupštinu, uključujući obe zgrade, u skladu sa propisima kojima se uređuje zaštita podataka o ličnosti. Takođe, ovaj odbor donosi i akt o akreditaciji i uslovima za rad predstavnika sredstava javnog informisanja u Narodnoj skupštini kojima će, između ostalog, biti propisano i izdavanje elektronskih (čipovanih) novinarskih akreditacija za ulazak lica u zgradu Narodne skupštine, što će zahtevati dodatna sredstva. Okvirna procena je da će biti potrebno štampati oko 1000 kartica – propusnica (novinari, stranke, zaposleni). Prema podacima iz ove godine, izrada jedne kartice košta 1,5 Evro, što bi na godišnjem nivou za planiranu količinu iznosilo oko 1.500 evra, odnosno oko 190.000,00 dinara. Ovaj Odbor, prema Zakonu o Narodnoj skupštini, utvrđuje izgled i upotrebu amblema, oznaka i drugih simbola i obeležja Narodne skupštine. Prvi konkurs u vezi sa ovom obavezom, finansijski je podržala Misija OEBS-a u Beogradu te je pretpostavka da bi i u narednoj godini Misija OEBS-a snosila troškove konkursa za idejno rešenje.

2.3. U 2013. godini pokrenuto je više postupaka protiv Narodne skupštine po tužbama bivših narodnih poslanika, članova Srpske radikalne stranke, radi isplate dnevnica i regresa za korišćenje godišnjeg odmora, za period od 24. aprila 2009. godine do 31. maja 2012. godine. U tom smislu, potrebno je planirati određena dodatna sredstva u slučaju da Narodna skupština po pravosnažnim presudama bude obavezana da tužiocima isplati određene iznose na ime neisplaćenih dnevnica i regresa za korišćenje godišnjeg odmora za navedeni period, kao i za troškove postupka. U vezi sa planiranjem sredstava povodom pokrenutih parnica, generalnom sekretaru i načelniku Odeljenja za ustavno-pravni sistem je 28. aprila 2017. godine elektronskim putem dostavljen dopis - informacija sa presekom stanja parničnih predmeta, te je u tom smislu neophodno planirati dodatna sredstva za navedene namene.

2.4. Informacija o parnicama koje se, po tužbama bivših narodnih poslanika vode protiv tužene Republike Srbije - Narodne skupštine, za isplatu dnevnica za dolazak na sednice NS i njenih odbora i regresa za godišnji odmor sa presekom u julu mesecu 2017.

Pred Prvim osnovnim sudom u Beogradu vodi se 21 parničnih predmeta po tužbama bivših narodnih poslanika, za isplatu naknade na ime dnevnica za dolazak na sednice NS i njenih odbora i regresa za godišnji odmor /spisak tužilaca: Milorad Krstin, Mirko Munjić, Vlada Milojković, Milan Škrbić, Slađan Mijaljević, Zoran Popović, Dušanka Plećević, Momčilo Duvnjak, Vitomir Plužarević, Milorad Buha, Radica Jocić, Lidija Dimitrijević, Tomislav Ljubenović, Bojan Mladenović, Sulejman Spaho, Milovan Radovanović, Slavica Kragović, zakonski naslednik Ljubomira Kragovića, Srboljub Živanović, Dragan Aćimović, Milan Veselinović, Gordana Pop Lazić - Ostao u fazi predloga za mirno rešenje spora, Dušan Marić - Ostao u fazi predloga za mirno rešenje spora, Lidija Vukićević - Ostao u fazi predloga za mirno rešenje spora, Vesna Marić - Ostao u fazi predloga za mirno rešenje spora, Filip Stojanović – Povukao tužbu i Ognjen Mihajlović - Povukao tužbu/.

Tužbeni zahtevi su opredeljeni prema čl. 10. i 21. Zakona o primanjima narodnih poslanika, i odnose se na isplatu dnevnica u bruto iznosu u visini od 8% od prosečne zarade po zaposlenom u Republici isplaćene u poslednja tri meseca, kao i na isplatu regresa u visini od 60% od prosečne zarade po zaposlenom u Republici isplaćene u poslednja tri meseca, takođe u bruto iznosu.

Kao dokaz da su poslanici prisustvovali sednicama NS, tužioci navode spisak narodnih poslanika koji se vodi ispred sale.

U dosadašnjem toku postupka, tužbeni zahtev osporen je u celosti kao neosnovan, isticanjem da je Odbor je članom 73. Poslovnika ovlašćen da donosi opšte akte o ostvarivanjima prava narodnih poslanika, u skladu sa zakonom, kao i da je članom 10. Zakona o primanjima narodnih poslanika izričito propisano da se posebnom odlukom Odbora, utvrđuju dnevnice, broj dnevnica i drugi troškovi, u zavisnosti od udaljenosti prebivališta narodnog poslanika od Beograda. Takođe je istaknuto i da su se dnevnice oduvek isplaćivale na osnovu Odluke Administrativnog odbora o poslaničkoj naknadi broj 120-1770/01 od 14. juna 2001. godine, koja predviđa da se narodnim poslanicima isplaćuju dnevnice (naknada troškova za ishranu) za prisustvo sednicama Narodne skupštine i njenih radnih tela u visini od 5% prosečne mesečne zarade po zaposlenom u privredi Republike Srbije, prema poslednjem objavljenom podatku republičkog organa nadležnog za poslove statistike. Naša teza je da je Odbor, shodno navedenom, vlastan da donosi odluku o dnevnicama, ali i da ih odlukom ukida.

Naša odbrana se zasniva i na tome da obračun visine dnevnice mora da bude iskazan u NETO iznosu (Zakon govori o isplaćenoj prosečnoj zaradi), kao i da se prisustvo i učešće poslanika na sednicama dokazuje Izvodom iz elektronske evidencije o prisutnosti narodnih poslanika, a ne spiskovima koji se vode ispred sale.

Primera radi, u jednom od predmeta, nalazom veštaka bruto iznos za 165 dnevnica utvrđen je u visini od 605.179,74 dinara, a u neto iznosu, za isti broj dnevnica (165) utvrđeno je potraživanje od 435.458,51 dinara.

Prema spiskovima narodnih poslanika koji se vodi ispred sale, u jednom predmetu je, primera radi, evidentirano da se poslanik potpisao na 165 sednica, a prema elektronskom izvodu, za tog istog poslanika, evidentirano je prisustvo na 102 sednice.

U vezi sa potraživanjem regresa, sve vreme tokom postupka ističemo da je odredbom člana 4. stav 2. Zakona o platama u utvrđeno ''da koeficijent za obračun i isplatu plata sadrži i dodatak na ime naknade za ishranu u toku rada i regresa za korišćenje godišnjeg odmora.'' Međutim, pojedine sudije ne priznaju ovaj navod ističući da je Zakon o primanjima narodnih poslanika (''Sl. glasnik RS'', br. [7/91](http://we2.cekos.com/ce/faces/index.jsp%3F%26file%3Df2075%26action%3Dpropis%26path%3D00207501.html%26domen%3D0%26mark%3Dfalse%26query%3Dzakon+o+primanjima%26tipPretrage%3D1%26tipPropisa%3D1%26domen%3D0%26mojiPropisi%3Dfalse%26datumOd%3D%26datumDo%3D%26groups%3D-%40--%40--%40--%40--%40-), [22/91](http://we2.cekos.com/ce/faces/index.jsp%3F%26file%3Df29667%26action%3Dpropis%26path%3D02966701.html%26domen%3D0%26mark%3Dfalse%26query%3Dzakon+o+primanjima%26tipPretrage%3D1%26tipPropisa%3D1%26domen%3D0%26mojiPropisi%3Dfalse%26datumOd%3D%26datumDo%3D%26groups%3D-%40--%40--%40--%40--%40-), [28/91](http://we2.cekos.com/ce/faces/index.jsp%3F%26file%3Df29668%26action%3Dpropis%26path%3D02966801.html%26domen%3D0%26mark%3Dfalse%26query%3Dzakon+o+primanjima%26tipPretrage%3D1%26tipPropisa%3D1%26domen%3D0%26mojiPropisi%3Dfalse%26datumOd%3D%26datumDo%3D%26groups%3D-%40--%40--%40--%40--%40-), [48/91](http://we2.cekos.com/ce/faces/index.jsp%3F%26file%3Df897%26action%3Dpropis%26path%3D00089701.html%26domen%3D0%26mark%3Dfalse%26query%3Dzakon+o+primanjima%26tipPretrage%3D1%26tipPropisa%3D1%26domen%3D0%26mojiPropisi%3Dfalse%26datumOd%3D%26datumDo%3D%26groups%3D-%40--%40--%40--%40--%40-) - dr. zakon, [68/91](http://we2.cekos.com/ce/faces/index.jsp%3F%26file%3Df29669%26action%3Dpropis%26path%3D02966901.html%26domen%3D0%26mark%3Dfalse%26query%3Dzakon+o+primanjima%26tipPretrage%3D1%26tipPropisa%3D1%26domen%3D0%26mojiPropisi%3Dfalse%26datumOd%3D%26datumDo%3D%26groups%3D-%40--%40--%40--%40--%40-), [44/98](http://we2.cekos.com/ce/faces/index.jsp%3F%26file%3Df9735%26action%3Dpropis%26path%3D00973501.html%26domen%3D0%26mark%3Dfalse%26query%3Dzakon+o+primanjima%26tipPretrage%3D1%26tipPropisa%3D1%26domen%3D0%26mojiPropisi%3Dfalse%26datumOd%3D%26datumDo%3D%26groups%3D-%40--%40--%40--%40--%40-) - dr. zakon, [34/01](http://we2.cekos.com/ce/faces/index.jsp%3F%26file%3Df14913%26action%3Dpropis%26path%3D01491301.html%26domen%3D0%26mark%3Dfalse%26query%3Dzakon+o+primanjima%26tipPretrage%3D1%26tipPropisa%3D1%26domen%3D0%26mojiPropisi%3Dfalse%26datumOd%3D%26datumDo%3D%26groups%3D-%40--%40--%40--%40--%40-) - dr. zakon), lex specialis u odnosu na Zakon o platama u državnim organima i javnim službama'' ("Službeni glasnik RS", broj 34/01) koji je donet 2001. godine, sa čime se ne slažemo i ističemo pravno pravilo da Lex posterior derogat lex priori.

Do sada je doneto jedanaest prvostepenih presuda, i dve odluke Apelacionog suda, i to:

1) po tužbi DUVNjAK MOMČILA, prvostepenom presudom ODBIJEN je u celini tužbeni zahtev, i u bruto i u neto iznosu, za dnevnice i za regres (Prvi osnovni sud, sudski broj 1 P1-342/13).

Presudom Apelacionog suda, po žalbama obe strane, predmet je VRAĆEN prvostepenom sudu na ponovno suđenje ali je POTVRĐENA prvostepena presuda u delu u kome je odbijen zahtev za isplatu dnevnica i regresa u BRUTO iznosu.

2) po tužbi DUŠANKE PLEĆEVIĆ, prvostepenom presudom ODBIJEN je zahtev za dnevnice, USVOJEN za regres (Prvi osnovni sud : broj 12 P1-226/13)

Presudom Apelacionog suda, po žalbama obe strane, UKINUTA je prvostepena presuda i predmet je vraćen prvostepenom sudu na ponovno suđenje.

U ponovljenom postupku, prvostepeni sud je doneo presudu kojom je ODBIO tužbeni zahtev zasnovan na spiskovima koji se vode ispred sale, a USVOJIO za 258 dnevnica u visini od 690.277,00 dinara u NETO iznosu/ prema izvodu iz elektronske evidencije/, kao i iznos regresa, takođe u NETO iznosu (89.342,00 dinara)

Čeka se odluka po žalbi.

3) po tužbi VITOMIRA PLUŽAREVIĆA, prvostepenom presudom USVOJEN je tužbeni zahtev za isplatu dnevnica u BRUTO iznosu od 608.399,00 dinara, zasnovan na spiskovima ispred sale (ne potražuje regres jer nije bio na stalnom radu - koristio je pravo na razliku) - (Prvi osnovni sud broj predmeta 65 P 9561/13);

Čeka se odluka Apelacionog suda po žalbi.

4) po tužbi SULEJMAN SPAHE, USVOJEN je tužbeni zahtev za 87 dnevnice /prema elektronskom izvodu/ u NETO iznosu od 246.879,97 dinara, sa zakonskom zateznom kamatom i neto iznos regresa, a ODBIJEN za 1,023.259,00 za dnevnice u bruto iznosu, i bruto iznos regresa (Prvi osnovni sud, broj predmeta 5 P 344/13)

Čeka se odluka Apelacionog suda po žalbi.

5) po tužbi JOCIĆ RADICE, USVOJEN je tužbeni zahtev za 211 dnevnica u NETO iznosu od 591.011,00 dinara /prema spiskovima koji se vode ispred sale/ sa zakonskom zateznom kamatom i neto iznos regresa, a ODBIJEN za 821.099,00 u bruto iznosu, i bruto iznos regresa (Prvi osnovni sud, broj predmeta 2 P 343/13)

Čeka se odluka Apelacionog suda po žalbi.

6) po tužbi VLADE MILOJKOVIĆA, USVOJEN je tužbeni zahtev za 134 dnevnice /prema elektronskom izvodu/ u NETO iznosu od 380.111,00 dinara, sa zakonskom zateznom kamatom i neto iznos regresa, a ODBIJEN za 769.757,00 za dnevnice u bruto iznosu, i bruto iznos regresa (Prvi osnovni sud, broj predmeta 5 P 54/13)

Čeka se odluka Apelacionog suda po žalbi.

7) po tužbi ZORANA POPOVIĆA, USVOJEN je tužbeni zahtev za 288 dnevnice /prema elektronskom izvodu/ u NETO iznosu od 815.287,00 dinara, sa zakonskom zateznom kamatom i neto iznos regresa, a ODBIJEN za 1,131.623,00 u bruto iznosu, i bruto iznos regresa (Prvi osnovni sud, broj predmeta 2 P 29/13)

Čeka se odluka Apelacionog suda po žalbi.

8) po tužbi MILORADA BUHE, USVOJEN je tužbeni zahtev za 271 dnevnice / prema spiskovima koji se vode ispred sale/ u BRUTO iznosu od 1,082.343,00 dinara, sa zakonskom zateznom kamatom i bruto iznos regresa, (Prvi osnovni sud, broj predmeta 10 P 345/13)

Čeka se odluka Apelacionog suda po žalbi.

9) po tužbi MILANA VESELINOVIĆA, USVOJEN je tužbeni zahtev za 141 dnevnice / prema spiskovima koji se vode ispred sale/ u BRUTO iznosu od 561.156,00 dinara, sa zakonskom zateznom kamatom i bruto iznos regresa, (Prvi osnovni sud, broj predmeta 4 P1 -1665/13)

Čeka se odluka Apelacionog suda po žalbi.

10) po tužbi MILORADA KRSTINA, USVOJEN je tužbeni zahtev za 139 dnevnica /prema elektronskom izvodu/ u NETO iznosu od 390.318,72 dinara, sa zakonskom zateznom kamatom i 87.227,60 neto iznos regresa (Prvi osnovni sud, broj predmeta 14 P1 -32/13), a ODBIJEN za bruto iznos 1.054.231,49 dinara i za bruto iznos regresa

Čeka se odluka Apelacionog suda po žalbi.

11) po tužbi LIDIJE DIMITRIJEVIĆ , USVOJEN je tužbeni zahtev za 180 dnevnica /prema elektronskom izvodu/ u NETO iznosu od 552.404,00 dinara, sa zakonskom zateznom kamatom i neto iznos regresa (Prvi osnovni sud, broj predmeta 4 P1-779/13), a ODBIJEN za BRUTO iznos od 767.353,36 dinara sa zakonskom zateznom kamatom i bruto iznos regresa

Čeka se odluka Apelacionog suda po žalbi.

12) po tužbi Milovana Radovanovića, USVOJEN je tužbeni zahtev za 180 dnevnica /prema elektronskom izvodu/ u NETO iznosu od 489.835,27 dinara, sa zakonskom zateznom kamatom i neto iznos regresa 68.301,80 (Prvi osnovni sud, broj predmeta 9 P1-1817/13), a ODBIJEN za 234 dnevnice u BRUTO iznos od 672.939,73. dinara sa zakonskom zateznom kamatom i bruto iznos regresa. Troškovi postupka 166.850,00

13) po tužbi Srboljuba Živanovića, USVOJEN je tužbeni zahtev za 194 dnevnica /prema elektronskom izvodu/ u NETO iznosu od 566.729,65 dinara, sa zakonskom zateznom kamatom i neto iznos regresa 66.431,11 (Prvi osnovni sud, broj predmeta 11 P1-2762/13), a ODBIJEN za 234 dnevnice u BRUTO iznos od 948.339,97. dinara sa zakonskom zateznom kamatom i bruto iznos regresa. Troškovi postupka 244.131,60

Iz dosadašnjeg postupka, jasno je da prvostepeni sudovi nejednako postupaju pri istom činjeničnom stanju, što se može videti iz dispozitiva presuda: neki sud priznaje neto iznos dnevnice, neki bruto, neki broj dnevnica zasniva na elektronskoj evidenciji, neki na osnovu spiskova koji se vode ispred sale.

Troškovi postupka su, u proseku, po jednom predmetu u rasponu od oko 170.000,00 din. do 350.000,00 dinara.

2.4. *Odbor za ustavna pitanja i zakonodavstvo* je, kao kopredsedavajući sa Odborom za pravna pitanja nemačkog Bundestaga, u 2011, 2012, 2014. i 2015. godini organizovao međunarodne konferencije odbora za pravna pitanja, kao vid saradnje odbora koji imaju sličan delokrug rada iz različitih zemalja. Navedenu aktivnost trebalo bi predvideti i u 2018. godini, kao i odgovarajuća sredstva za realizaciju te aktivnosti;

Članovi odbora će imati značajne aktivnosti u 2018. godini u zemlji i inostranstvu, kao što su: učestvovanje na konferencijama, okruglim stolovima, seminarima i sastancima, na teme koje su od značaja za obavljanje njihove funkcije; uzajamne posete članova odbora Narodne skupštine odborima parlamenata EU; aktivnosti u postupku pregovora o pristupanju Evropskoj uniji i s tim u vezi troškovi za realizaciju tih aktivnosti (troškovi puta, smeštaja, ishrane i prevođenja dokumenata u pripremi narodnih poslanika za učešće na konferencijama, okruglim stolovima, seminarima i sastancima). Obaveza Narodne skupštine je da nadoknadi troškove koji nastaju u vezi sa službenim putovanjima u zemlji i inostranstvu, u skladu sa Odlukom Administrativnog odbora Narodne skupštine o poslaničkoj naknadi broj 120-1105/09 - prečišćen tekst od 27. marta 2009. godine sa izmenama od 23. aprila 2009. godine i Uredbom o naknadi troškova i otpremnini državnih službenika i nameštenika („Službeni glasnik RS“', broj 98/07 – prečišćen tekst).

2.5. Na osnovu Memoranduma o saradnji sa Kancelarijom za demokratske institucije i ljudska prava iz Varšave (ODIHR/OEBS), *Odbor za ustavna pitanja i zakonodavstvo* počev od 2011. godine, organizuje radionice kroz Projekat unapređivanja zakonodavnog postupka i kvaliteta izrade propisa. Pored navedenih aktivnosti, ovaj odbor prati izgradnju pravnog sistema i nomotehnički kvalitet obrade propisa koje donosi Narodna skupština, i utvrđuje Jedinstvena metodološka pravila za izradu propisa. U tim smislu, potrebno je planirati određena sredstva za realizaciju ovih aktivnosti u 2018. godini;

2.6. U prethodnom sazivu Narodne skupštine *Odbor za ustavna pitanja i zakonodavstvo* je, na osnovu ovlašćenja iz Zakona o Narodnoj skupštini i Poslovnika Narodne skupštine, obrazovao *Akcionu grupu za reformu političkog sistema* (posebna radna grupa), koju su činili predstavnici svih poslaničkih grupa u Narodnoj skupštini, sa zadatkom razmatranja pitanja reforme političkog sistema i pripreme odgovarajućih predloga za njegovo unapređivanje. Finansijsku podršku u radu Akcione grupe, prema odluci Odbora, pružala je Narodna skupština dok su stručnu i administrativnu podršku pružali zaposleni u Službi Narodne skupštine koje je generalni sekretar Narodne skupštine odredio. Ukoliko se i u aktuelnom sazivu Narodne skupštine bude obrazovala ista ili slična radna grupa, potrebno je da se obezbede odgovarajuća finansijska sredstva za stručnu i administrativnu podršku toj grupi (izrada stručnih analiza, priprema različitih informacija, angažovanje stručnjaka i sl.);

2.7. *Odbor za ljudska i manjinska prava i ravnopravnost polova*, pored održavanja sednica Odbora (1-2 sednice mesečno); održavanja sednica u formi okruglog stola (3 puta u toku godine); održavanja 2-3 javna slušanja u toku godine; održavanje sastanaka u Narodnoj skupštini sa delegacijama međunarodnih organizacija i drugim domaćim i stranim institucijama i organima i održavanja 4 sednice van sedišta Narodne skupštine radi neposrednog sagledavanja stanja u vezi sa pitanjima koje Odbor oceni kao posebno važna za unapređenje ljudskih i manjinskih prava i rodne ravnopravnosti, kao i učestvovanje, po pozivu, članova Odbora u aktivnostima državnih organa i institucija, nezavisnih državnih organa, nevladinih organizacija, nacionalnih saveta nacionalnih manjina i drugih partnera sa kojima Odbor ostvaruje saradnju (sastanci, seminari, manifestacije i dr.), a koji su od neposrednog značaja za ostvarivanje delokruga rada Odbora, takođe obavlja međunarodne aktivnosti, a naročito u vezi poglavlja 23. i 24. u procesu pregovora o pristupanju Republike Srbije Evropskoj uniji, kao što su: učešće na međunarodnim skupovima i sastancima u zemlji i inostranstvu; regionalna saradnja sa odborima nadležnim za ljudska i manjinska prava i ravnopravnost polova; praćenje sprovođenja presuda Evropskog suda za ljudska prava, učešće predstavnika Odbora u delegacijama Republike Srbije koje prisustvuju zasedanju nadležnih tela UN i drugih međunarodnih organizacija.

Odbor je na sednici od 30. juna 2017. godine obrazovao Radnu grupu za inicijative, peticije, predstavke i predloge. Planirano je održavanje 1-2 sednice radne grupe mesečno.

2.8. *Odbor za pravosuđe, državnu upravu i lokalnu samoupravu* u 2017. godini nije obrazovao radne grupe i pododbore. Odbor je u ovom periodu održao 8 sednica u sedištu NSRS. Odbor za pravosuđe, državnu upravu i lokalnu samoupravu u okviru svog delokruga nema aktivnosti za izbor funkcionera, koje na predlog odbora bira Narodna skupština, a koje se sprovode objavljivanjem javnih konkursa u javnim glasilima, što iziskuje određena finansijska sredstva.

Odbor za pravosuđe, državnu upravu i lokalnu samoupravu, u 2018. godini planira: 25 sednica u sedištu NSRS; 2 javna slušanja; obrazovanje Radne grupe za predstavke, koja će održati 5 sednica; obrazovanje Komisije za kontrolu izvršenja krivičnih sankcija koja će održati 5 sednica i posetiti 3 zavoda za izvršenje krivičnih sankcija.

Dinamika rada Odbora za pravosuđe, državnu upravu i lokalnu samoupravu, kao i broj i vrsta aktivnosti koje će Odbor sprovoditi u 2018. godini, u velikoj meri zavisi od dinamike rada Ministarstva pravde i Ministarstva za državnu upravu i lokalnu samoupravu, kao i aktivnosti Saveta za sprovođenje Akcionog plana za Poglavlje 23, koje nije moguće unapred precizno planirati.

2.9. U okviru delokruga rada *Odbora za prava deteta*, utvrđenim članom 67. Poslovnika, Odbor će u 2018. godini obavljati sledeće poslove iz svoje nadležnosti: u okviru sprovođenja predstavničke funkcije Narodne skupštine, Odbor za prava deteta nastaviće da obezbeđuje javnost u radu kroz objavljivanje informacija, akata, dokumenata, kao i zapisnika sa sednica Odbora. Odbor će kroz rad Radne grupe nastaviti da razmatra inicijative, peticije, predstavke i predloge o čemu će izveštavati Narodnu skupštinu i njihove podnosioce. Takođe, Odbor će održavati i sednice van sedišta NSRS, u lokalnim samoupravama radi neposrednog sagledavanja stanja u vezi sa pitanjima koje Odbor oceni kao posebno važna u okviru delokruga svog rada.

Odbor za prava deteta će u okviru sprovođenja kontrolne funkcije Narodne skupštine organizovati javna slušanja radi pribavljanja informacija, odnosno stručnih mišljenja o predlogu akta, razjašnjenja pojedinih rešenja iz predloženog ili važećeg akta, razjašnjenja pitanja značajnih za pripremu predloga akta ili drugog pitanja koje je u nadležnosti Odbora, kao i radi praćenja sprovođenja i primene zakona.

Takođe je planirano da Odbor obavlja poslove iz svojih nadležnosti kroz rad radnih grupa, koje iz određenih tehničkih razloga još nisu obrazovane.

Sednice Odbora kao redovna aktivnost Odbora, kao i održavanje zajedničkih i sednica van sedišta Narodne skupštine po zahtevu.

Članovi odbora će imati značajne aktivnosti u 2018. godini u zemlji i inostranstvu, kao što su: učestvovanje na konferencijama, okruglim stolovima, seminarima i sastancima, na teme koje su od značaja za unapređenje i zaštitu prava deteta.

2.10. U prethodnom sazivu Narodne skupštine *Odbor za rad, socijalna pitanja, društvenu uključenost i smanjenje siromaštva* je obrazovao *Radnu grupu za osnaživanje osoba sa invaliditetom*, za koju se očekuje da će nastaviti započete aktivnosti i u ovom sazivu Narodne skupštine zbog čega je potrebno planirati određena sredstva i za te namene;

2.11. *Odbor za odbranu i unutrašnje poslove* će u okviru vršenja kontrolne funkcije, u 2018. godini bi trebalo da održava sednice radi razmatranja tromesečnih informacija o radu resornih ministarstava (MUP i Ministarstvo odbrane), kao i izveštaja koji se Odboru dostavljaju u skladu sa zakonom. U tom smislu je realno planirati najmanje osam sednica Odbora (po četiri kvartalne informacije za svako ministarstvo).

U okviru vršenja zakonodavne funkcije, Odbor bi trebalo da održava sednice radi razmatranja predloga zakona (u načelu i pojedinostima) i drugih akata koje donosi Narodna skupština, a koji spadaju u delokrug rada Odbora (npr. odluke o učešću pripadnika snaga odbrane u multinacionalnim operacijama i upućivanju pripadnika Vojske Srbije u multinacionalne operacije). U navedenom smislu bi trebalo planirati najmanje deset sednica Odbora. Osim navedenih, Odbor može održavati i tematske sednice (moguće i zajedno sa Odborom za kontrolu službi bezbednosti ili Odborom za ljudska i manjinska prava i ravnopravnost polova, kao što je to bio slučaj u prethodnom sazivu), čiji broj je teško predvideti. Održavanje tematskih sednica je moguće održavati i van sedišta Narodne skupštine.

Odbor bi trebalo da organizuje najmanje jedno javno slušanje.

U skladu sa Protokolom o saradnji Narodne skupštine Republike Srbije i Narodne skupštine Republike Srpske iz januara 2008. godine, moguć je nastavak saradnje Odbora sa Odborom za bezbjednost Narodne skupštine Republike Srpske, započet održavanjem zajedničke sednice dva odbora u Beogradu 25. novembra 2015. godine (45. sednica Odbora za odbranu i unutrašnje poslove u prethodnom sazivu). S obzirom na to da je prva zajednička aktivnost održana u Beogradu, sledeća bi trebalo da predstavlja uzvratnu posetu Odboru za bezbjednost u Banja Luci, što podrazumeva troškove koje treba da pokrije Narodna skupština (u skladu sa navedenim protokolom).

Može se očekivati učešće dvočlane ili tročlane delegacije Odbora na narednom Godišnjem sastanku predstavnika regionalnih parlamentarnih odbora za odbranu i bezbednost, koji bi trebalo da se održi u nekoj od zemalja Jugoistočne Evrope. S obzirom na to da su sve troškove učešća parlamentarnih delegacija na dosadašnjim sastancima snosili organizatori sastanaka, troškovi učešća delegacije Odbora za odbranu i unutrašnje poslove na sledećem sastanku bi trebalo da se planiraju samo u nivou pripadajućih dnevnica.

Tokom ranijih godina, pominjala se mogućnost da delegacija Odbora poseti pripadnike Vojske Srbije u jednoj od multinacionalnih mirovnih operacija. Organizovanje takve posete je izuzetno zahtevno, kako sa finansijskog, tako i sa logističkog aspekta, tako da ova aktivnost nije izvesna.

S obzirom na to da Odbor ostvaruje višegodišnju saradnju sa pojedinim međunarodnim organizacijama (Misija OEBS u Srbiji, Ženevski centar za demokratsku kontrolu oružanih snaga – DCAF, Centar za bezbednosnu saradnju - RACVIAC), moguće je da Odboru bude ponuđeno da, u zajedničkoj organizaciji, bude formalni domaćin neke regionalne tematske konferencije. U dosadašnjoj praksi, troškove ovih konferencija su snosile navedene organizacije, s tim što bi trebalo predvideti eventualne troškove ugostiteljskih usluga (npr. jednog ručka ili večere), kao i troškove odgovarajućih pratećih materijala (fascikle, blokovi, olovke i sl),

2.12. *Odbor za Kosovo i Metohiju* planira u 2018. godini sledeće aktivnosti: da se održi 15 sednica Odbora u sedištu Narodne skupštine, kao redovne aktivnosti Odbora (član 42. stav 2. Poslovnika). Očekuje se da Odbor održi pet sednica van sedišta Narodne skupštine, na prostorima Autonomne Pokrajine Kosovo i Metohija (član 42. stav 4. Poslovnika) za čiju relizaciju je potrebno obezbediti dodatna sredstva u skladu sa Uredbom o troškovima i naknadama državnih službenika i nameštenika (troškovi puta, smeštaja i ishrane za članove i zamenike članova Odbora, zaposlene i druga lica koji bi učestvovali u radu na sednicama Odbora).

U okviru međusobne saradnje odbora Narodne skupštine, Odbor za Kosovo i Metohiju planira da održi jednu zajedničku sednicu o pitanju koje je od zajedničkog interesa za odbore, u okviru redovne aktivnisti Odbora.

Planira se da Odbor organizuje jedno javno slušanje u organizaciji Odbora u cilju ostvarivanja kontrolne funkcije Narodne skupštine, a radi pribavljanja informacija ili drugog pitanja koje je u nadležnosti Odbora (član 27. stav 7. Zakona o Narodnoj skupštini i čl. 83. i 84. Poslovnika).

Odbor planira organizovanje okruglih stolova, seminara i sastanaka u cilju vođenja računa o srpskim nacionalnim interesima i državnim interesima Republike Srbije, kao i boljeg sagledavanja stanja na teritoriji Autonomne Pokrajine Kosovo i Metohija, ujedno težeći unapređenju stručnih kapaciteta Odbora i efikasnijem radu, pa je s tim u vezi, za realizaciju aktivnosti potrebno planirati neophodna sredstva.

*Odbor za Kosovo i Metohiju* planira tri posete pripadnicima srpskog naroda i ostalih nacionalnih zajednica na Kosovu i Metohiji, kao i srpskim institucijama i poslanicima „Srpske liste“ (koji su deo kosovskog parlamenta), sa ciljem da se napravi mehanizam stalne komunikacije, pokrenu i pokušaju rešiti brojni problemi i pitanja, a u skladu sa Zaključkom Odbora sa druge sednice, od 1. avgusta 2014. godine (da članovi i zamenici članova Odbora, zajedno sa predstavnicima Kancelarije za Kosovo i Metohiju, u narednom periodu, posećuju teritoriju Autonomne pokrajine Kosovo i Metohija, u cilju ostvarivanja bolje međusobne saradnje i pomoći u radu Kancelarije), s tim u vezi, za realizaciju tih aktivnosti je potrebno predvideti neophodna sredstva.

*Odbor za Kosovo i Metohiju* je obrazovao Radnu grupu, koja će nastaviti sa radom i u 2018.godini. (član 27. stav 8. Zakona o Narodnoj skupštini i član 44. stav 6. Poslovnika) u čijem radu učestvuju naučnici i stručnjaci iz određenih oblasti, u skladu sa pitanjima koja se razmatraju (član 27. stav 14. Zakona o Narodnoj skupštini i

Za izvršavanje zadatka, služba pruža stručnu i tehničku pomoć obrazovanoj Radnoj grupi za razmatranje pojedinih pitanja iz delokruga rada Odbora i pripremu predloga o tim pitanjima (član 27. stav 8. Zakona o Narodnoj skupštini i član 44. stav 6. Poslovnika) u čijem radu mogu da učestvuju naučnici i stručnjaci iz određenih oblasti, u zavisnosti od pitanja koje se razmatra (član 27. stav 14. Zakona o Narodnoj skupštini i član 43. Poslovnika)

2.13. Na osnovu Zakona o osnovama uređenja službi bezbednosti Republike Srbije („Službeni glasnik RS“, br. 116/07, 72/12) i saglasno Odluci o načinu na koji *Odbor za kontrolu službi bezbednosti* obavlja neposredan nadzor nad radom službi bezbednosti (22 broj 02-1322/13 od 29. marta 2013. godine), a u cilju unapređenja civilne i demokratske kontrole službi bezbednosti, ovaj odbor planira u toku 2018. godine sledeće aktivnosti: održavanje oko 24. sednica Odbora u cilju razmatranja predloga zakona i nadzor nad radom službi bezbednosti; oko dve zajedničke sednice u cilju razmatranja pitanja koja su od zajedničkog interesa dva ili više odbora; oko dve sednice Odbora van sedišta u cilju razmatranja pitanja koja su od zajedničkog interesa; realizovanje oko tri nadzornih poseta sedištima službi bezbednosti koje su u Beogradu i oko devet poseta regionalnim centrima službi bezbednosti koje se nalaze van Beograda u cilju ostvarivanja kontrolne funkcije; očekuje se učešće članova Odbora i stručne službe na regionalnim i međunarodnim skupovima, seminarima i okruglim stolovima gde bi trebalo planirati troškove puta, smeštaja, ishrane i dnevnica u cilju razmene iskustva i jačanja regionalne i međunarodne parlamentarne saradnje kao i posete stranih delegacija i predstavnika srodnih odbora, realizovanje zajedničkih sastanaka i aktivnosti; organizovanje edukativnih seminara i konferencija u saradnji sa međunarodnim organizacijama za koje postoji mogućnost da se ukaže potreba da NSRS snosi troškove posluženja, ishrane ili štampanja materijala u cilju implementacija primera dobre prakse i podizanje kapaciteta članova Odbora kao i podizanje nivoa bezbednosne kulture i organizovanje javnih slušanja u cilju pribavljanja informacija, stručnih mišljenja o predlogu akta, razjašnjenja pojedinih rešenja iz predloženog ili važećeg akta i drugog pitanja koje je u nadležnosti Odbora kao i radi praćenja sprovođenja i primene zakona.

2.14. *Odbor za dijasporu i Srbe u regionu* planira da održi 14 sednica u sedištu Narodne skupštine, kao redovne aktivnosti Odbora i 3 sednice van sedišta. Odbor će razmatrati predloge zakona i drugog opšteg akta iz oblasti unapređenja odnosa sa dijasporom i Srbima u regionu i nadgledaće primenu ovih propisa; odbor će primati delegacije organizacija dijaspore i Srba u regionu i odazivati se na njihove pozive za posetu; sarađivaće sa državnim organima, organizacijama i telima koja se bave zaštitom prava dijaspore i Srba u regionu, sa organizacijama dijaspore i nevladinim organizacijama i udruženjima u Srbiji i inostranstvu koja su angažovana na pitanjima vezanim za odnos matice i dijaspore. Odbor će sarađivati sa organima, organizacijama i telima u Srbiji i inostranstvu, posebno sa Ministarstvom spoljnih poslova i Upravom za saradnju s dijasporom i Srbima u regionu, kao i ministarstvima za unutrašnje poslove, finansije, ekonomiju, obrazovanje, kulturu, informisanje, rad i socijalnu politiku, omladinu, sport i vere; diplomatsko-konzularnim predstavništvima Republike Srbije u inostranstvu; međuvladinim mešovitim komisijama za pitanja srpske manjine u drugim državama i pitanja nacionalnih manjina u Srbiji (Rumunija, Mađarska, Hrvatska, Makedonija...); Skupštinom dijaspore i Srba u regionu i njenim savetima; odborima parlamenata drugih država koji su nadležni za pitanja nacionalnih manjina i saradnju sa dijasporom i delovima naroda koji živi u susednim zemljama; Maticom iseljenika i Srba u regionu i drugim organizacijama u Srbiji koje se bave pitanjima dijaspore i Srba u regionu; Privrednom komorom Srbije; školama na srpskom jeziku u inostranstvu; katedrama za srpski jezik na fakultetima u inostranstvu; medijima na srpskom jeziku u dijaspori i zemljama regiona; medijima iz Srbije koji informišu o dijaspori i Srbima u regionu, pre svega, Javnim servisom Radio Televizije Srbije; kulturno-umetničkim udruženjima u inostranstvu koja okupljaju dijasporu i Srbe u regionu; kao i kulturno-umetničkim udruženjima u inostranstvu koja okupljaju dijasporu i Srbe u regionu;

Odbor će podržavati i obezbeđivati uslove za sve legitimne interese i prava pripadnika naše dijaspore: ostvarivanja Strategije očuvanja i jačanja veza matične zemlje sa dijasporom i Srbima u regionu, regulisanja državljanstva, ličnih isprava, redovnih dopunskih i drugih oblika nastave na srpskom jeziku u školama u inostranstvu, učešća u privrednom razvoju Srbije, učešća na izborima za organe vlasti u Srbiji, otvaranja novih DKP-a, kulturnih centara, imenovanja počasnih konzula Republike Srbije u sredinama u kojima živi brojna dijaspora, očuvanja srpske kulturne baštine u inostranstvu i drugim poslovima očuvanja, jačanja i ostvarivanja veza dijaspore i Srba u regionu sa matičnom državom.

Odbor će u okviru redovnih aktivnosti održavati sednice, javna slušanja, određivati delegacije Odbora za učešće na manifestacijama i seminarima u regionu i dijaspori i vršiti prijem delegacija predstavnika Srba iz regiona i dijaspore. Sednice odbora mogu se održavati i van sedišta Narodne skupštine (član 42. stav 4. Poslovnika),

Odbor planira da obrazuje pododbor, a predsednik odbora posebnu radnu grupu (član 44. stav 6. Poslovnika).

2.15. U okviru Projekta „Jačanje nadzorne funkcije i javnosti u radu Narodne skupštine“, koji se sprovodi u saradnji sa Programom Ujedinjenih nacija za razvoj (UNDP) i Švajcarskom agencijom za razvoj i saradnju (SDC), Narodna skupština, odnosno Odbor za finansije, republički budžet i kontrolu trošenja javnih sredstava je u decembru 2015. godine okončao prvu fazu u razvoju Portala za nadzor nad javnim finansijama čime je realizovana mera utvrđena Akcionim planom Vlade za sprovođenje Nacionalne strategije za borbu protiv korupcije u Republici Srbiji za period od 2013. do 2018. godine. Za naredne faze koje će Narodna skupština postepeno razvijati u narednom periodu, predviđeno je povezivanje Portala sa drugim elektronskim sistemima (portalima) za praćenje javne potrošnje iz državnog budžeta (Ministarstva finansija - Uprave za javni dug i Uprave za trezor, Državne revizorske institucije, Uprave za javne nabavke, Republičke komisije za zaštitu prava u postupcima javnih nabavki i dr.), preuzimanje njihovih podataka i uspostavljanje jedinstvene baze podataka o sistemu javne potrošnje iz državnog budžeta na način koji će narodnim poslanicima i javnosti olakšati pristup neophodnim informacijama o trošenju budžetskih sredstava i omogućiti im da na jednostavan i efikasan način prate trošenje javnih sredstava iz budžeta i vrše nadzor nad javnim finansijama.

2.16. *Odbor za privredu, regionalni razvoj, trgovinu, turizam i energetiku* će u 2018. godini odrediti dva člana Odbora koji će učestvovati na sastancima Parlamentarnog plenuma Energetske zajednice u Sekretarijatu Energetske zajednice u Beču, u Evropskom parlamentu u Briselu ili u nekoj od država članica Energetske zajednice.

U okviru parlamentarne dimenzije bugarskog (od januara do juna 2018. godine) i austrijskog (od jula do decembra 2018. godine) predsedavanja Evropskom unijom, predsednik Odbora će učestvovati na sastancima predsednika nadležnih odbora nacionalnih parlamenata država članica EU i Evropskog parlamenta.

U skladu sa uspostavljenim pravnim okvirom za saradnju Narodne skupštine Republike Srbije i Državne dume Federalne skupštine Ruske Federacije, zaključcima sa Drugog zasedanja Zajedničke komisije od 5. juna 2017. godine i inicijative Sergeja Žigareva, predsednika Odbora za ekonomsku politiku, industriju, inovativni razvoj i poslovnu aktivnost Državne dume Federalne skupštine Ruske Federacije za uspostavljanje saradnje sa *Odborom za privredu, regionalni razvoj, trgovinu, turizam i energetiku*, planirane su zajedničke aktivnosti na zakonodavnom planu i zajednička sednica dva odbora u 2018. godini.

Odbor će u 2018. godini biti domaćin sastanka sa članovima Komisije za spoljnu trgovinu i carine Parlamentarne skupštine Bosne i Hercegovine (Narodna skupština će, na principu reciprociteta, snositi troškove smeštaja u Beogradu za tri člana delegacije i sekretara Komisije).

2.19. Na osnovu člana 64. Poslovnika Narodne skupštine, *Odbor za evropske integracije* obavlja saradnju sa međunarodnim institucijama. Saradnja je intenzivna sa odborima parlamenata drugih zemalja i parlamentarnim institucijama. Sa sticanjem statusa kandidata za članstvo u EU, članovi Odbora se pozivaju na redovne sastanke u okviru parlamentarne dimenzije predsedavanja članica EU (COSAC). Odbor učestvuje u redovnim sastancima članova odbora nadležnih za EU integracije parlamenata regiona (COSAP). Odbor ostvaruje i bilateralnu saradnju razmenjujući posete sa članovima parlamenata drugih zemalja;

2.20. *Parlamentarni odbor za stabilizaciju i prid*ruživanje, osnovan je 6. novembra 2013. godine, i čine ga 15 narodnih poslanika Narodne skupštine i 15 poslanika Evropskog parlamenta. Na osnovu člana 125. Sporazuma o stabilizaciji i pridruživanju, ovaj odbor ima dva sastanka godišnje, jedan u Beogradu, drugi u Briselu/Strazburu pa je u tom smislu potrebno planirati određena sredstva;

2.21. U skladu sa *Protokolom o saradnji* *Narodne skupštine Republike Srbije i Narodne skupštine Republike Srpske* koji su predsednici ovih skupština zaključili na osnovu člana 7. Zakona o potvrđivanju Sporazuma o uspostavljanju specijalnih paralelnih odnosa između Republike Srpske i Republike Srbije („Službeni glasnik RS“, broj 60/07), potrebno je planirati studijske posete i boravke narodnih poslanika i zaposlenih u stručnim službama skupština u cilju prenošenja iskustava u radu skupštinskih odbora i službi skupština. Na osnovu ovog Protokola troškove sastanaka i zajedničkih sednica snosi skupština domaćin boravka.

3. *NEFORMALNE PARLAMENTARNE*

*GRUPE U NARODNOJ SKUPŠTINI*

3.1. U Narodnoj skupštini je 14. februara 2013. godine osnovana *Ženska parlamentarna mreža* koju čine 82 narodne poslanice. Osnivanje i rad Ženske parlamentarne mreže podržavaju predsednik Narodne skupštine, Odbor za ljudska i manjinska prava i ravnopravnost polova, Beogradski fond za političku izuzetnost, Koordinaciono telo Vlade Republike Srbije za rodnu ravnopravnost, Agencija UN WOMEN i Misija OEBS-a u Srbiji.

3.2. U Narodnoj skupštini je 5. juna 2013. godine osnovana *Globalna organizacija parlamentaraca za borbu protiv korupcije u Srbiji (Nacionalni ogranak GOPAC-a)* sa ciljem borbe protiv korupcije i njene prevencije, kroz jačanje integriteta u vršenju javnih funkcija. Ova mreža okuplja sadašnje i bivše poslanike na globalnom, regionalnom i nacionalnom nivou, sa ciljem razmene i pružanja informacija, sredstava, instrumenata, kao i sa ciljem razvijanja svesti da parlament predstavlja prvu liniju odgovornosti u borbi protiv korupcije, u cilju kreiranja i primene zakonskih rešenja koji su u funkciji borbe protiv korupcije i unapređenja nadzorne uloge parlamenta. Nacionalni ogranak GOPAC-a čine narodni poslanici iz prethodnih i aktuelnog saziva Narodne skupštine i otvoren je za pristup novim članovima, u skladu sa Poveljom o osnivanju Globalne organizacije parlamentaraca za borbu protiv korupcije u Srbiji, pa se očekuje povećan broj narodnih poslanika koji će aktivno učestvovati u radu ove organizacije u narednom periodu. Finansijsku podršku u radu pružaće do 2019. godine UNDP/*SDC* kroz Drugu fazu Projekta „Jačanje nadzorne uloge i javnosti u radu Narodne skupštine“. Stručnu i administrativnu podršku u radu GOPAC-a pružaju zaposleni u Odboru za pravosuđe, državnu upravu i lokalnu samoupravu;

3.3. *Ekonomski kokus* je dobrovoljna, neformalna parlamentarna grupa narodnih poslanika osnovana u novembru 2014. godine na inicijativu Nacionalne alijanse za lokalni ekonomski razvoj (NALED) i Međunarodnog republikanskog instituta (IRA), u cilju izgradnje političkog konsenzusa oko važnih ekonomskih pitanja i zakonskih rešenja kojima se uređuje privredni ambijent kroz otvoreni i stalni dijalog sa privredom, lokalnim samoupravama i civilnim društvom. U prethodnom sazivu Narodne skupštine Ekonomski kokus je činilo 12 narodnih poslanika iz osam političkih stranaka, čije su aktivnosti bile usmerene na jačanje ugleda Narodne skupštine, povećanje transparentnosti zakonodavnog procesa i stvaranje povoljnog poslovnog okruženja. Očekuje se da i u aktuelnom sazivu Narodne skupštine narodni poslanici nastave da rade u okviru ovog neformalnog oblika saradnje.

3.4. *Zelena poslanička grupa* predstavlja neformalnu parlamentarnu grupu koju čine narodni poslanici iz različitih stranaka koji su posvećeni temama zaštite životne sredine i održivog razvoja, i koji aktivno žele da rade na promociji i prihvatanju evropskih standarda i normi. Cilj Zelene poslaničke grupe je da teme zaštite životne sredine i održivog razvoja dobiju prioritet i nađu se u fokusu prilikom odlučivanja u Narodnoj skupštini. Grupa je osnovana u novembru 2009. godine a njen rad je obnovljen u januaru 2013. godine. U prethodnom sazivu Narodne skupštine Zelenu poslaničku grupu su činila 24 narodna poslanika iz različitih političkih stranaka. Aktivnosti Grupe se sprovode u saradnji sa Centrom modernih veština i Beogradskim fondom za političku izuzetnost i uz podršku Balkanskog fonda za demokratiju.

3.5. *Parlamentrni forum za energetsku politiku Srbije* je neformalna parlamentarna grupa, obrazovana 2014. godine, koju čine narodni poslanici iz različitih stranaka i koja se bavi pitanjima energetske politike Srbije. U okviru ovog foruma narodni poslanici organizuju događaje na kojima se sastaju ključni akteri u sektoru energetike, radi međusobnog informisanja i razmatranja određenih pitanja iz oblasti energetike. U prethodnom sazivu Narodne skupštine sastanci Parlamentarnog foruma su se održavali najmanje jednom mesečno i bili su mesto na kome se vodio otvoreni dijalog sa svim akterima u oblasti energetike i razmenjivale informacije i iznosila mišljenja o svim važnim pitanjima energetske politike Srbije. Očekuje se da će članovi Parlamentarnog foruma, nakon njegovog obrazovanja u aktuelnom sazivu Narodne skupštine, u 2018. godini redovno održavati sastanke jednom mesečno, a po potrebi i češće. Članovi Parlamentarnog foruma za energetsku politiku Srbije učestvovaće na konferencijama, radionicama, okruglim stolovima i drugim skupovima koje organizuju nadležni organi, organizacije civilnog društva i međunarodne organizacije i institucije u Srbiji i u inostranstvu, a koji su u vezi sa ciljevima PFEPS. PFEPS će biti domaćin konferencijama, okruglim stolovima, javnim raspravama i stručnim skupovima., zbog čega je potrebno planirati određena sredstva za te namene. Stručnu i administrativnu podršku u radu ovog foruma pružaju zaposleni u Sektoru za zakonodavstvo.

3.6. *Parlamentarna grupa za otvoreni parlament* je dobrovoljna, neformalna parlamentarna grupa narodnih poslanika i zaposlenih u Službi Narodne skupštine zainteresovanih za pitanja transparentnosti i otvorenosti rada institucija. Cilj Parlamentarne grupe je promovisanje kulture otvorenosti parlamenta i drugih institucija, obezbeđivanje transparentnosti i dostupnosti informacija o radu parlamenta, promovisanje političke odgovornosti, uključivanje javnosti u proces donošenja odluka, kao i saradnja sa civilnim društvom. U prethodnom sazivu Narodne skupštine ovu parlamentarnu grupu je činilo 15 narodnih poslanika iz različitih političkih stranaka. Aktivnosti Parlamentarne grupe se organizuju u saradnji sa projektom „Otvoreni parlament“ koji sprovodi zajednička inicijativa organizacija civilnog društva koju čine CRTA - Centar za istraživanje, transparentnost i odgovornost, Nacionalna koalicija za decentralizaciju, YUCOM - Komitet pravnika za ljudska prava i SeConS - Grupa za razvojnu inicijativu.

*VI. DRUGE AKTIVNOSTI*

Za potrebe zaposlenih u Sektoru za zakonodavstvo potrebno je obezbediti redovan rad Biblioteke Narodne skupštine koja pruža usluge iz delokruga svog rada - troškovi koričenja službenih glasnika za 2018. godinu i troškovi nabavke stručne literature; elektronske baze podataka; instalacije ili on lajn pristupa (Ekspert, Paragraf net, Paket propisa 5+) i službenih glasila. Za koričenje i konzervaciju starih i oštećenih publikacija potrebno je predvideti iznos prema troškovima u 2017. godini.

Mobilni parlament je program poseta delegacije narodnih poslanika, u pratnji i organizaciji zaposlenih u Grupi za edukaciju i prezentaciju skupštinske baštine, lokalnim samoupravama širom zemlje. U trodnevnom programu, Mobilni parlament posećuje tri grada odnosno opštine po izboru. U delegaciji su narodni poslanici iz različitih političkih partija, koji su rodom iz gradova koji se obilaze ili u njima žive. U svakom gradu se organizuju po dve otvorene tribine na kojima narodni poslanici predstavljaju svoj rad i rad Narodne skupštine: u prepodnevnim časovima za srednjoškolce, a u popodnevnim, u prostorijama lokalne samouprave, za građane. Tribine su otvorenog tipa, na kojima građani i srednjoškolci sami biraju temu o kojoj će se razgovarati.

Simulacije sednica Narodne skupštine su najsavremenije interaktivno nastavno sredstvo, koncipirano na principu učenja kroz učestvovanje. Ovaj program je razvijen u saradnji sa Misijom OEBS u Srbiji, Minhenskim centrom za primenjenu politiku, Ministarstvom prosvete i fakultetom političkih nauka u Beogradu. U tročasovnom programu srednjoškolci imaju priliku da budu „narodni poslanici“ i prođu kroz sve ključne momente zakonodavnog procesa: pisanje amandmana, rad u odborima, sastanci poslaničkih klubova, diskusija u plenumu, glasanje itd.

Služba Narodne skupštine je organizovana u skladu sa organizacionom strukturom utvrđenom Odlukom o organizaciji i radu Službe Narodne skupštine, tako što se Služba sastoji od dve posebne unutrašnje jedinice (Kabinet predsednika Narodne skupštine i Generalni sekretarijat Narodne skupštine) i četiri osnovne unutrašnje jedinice (Sektor za zakonodavstvo, Sektor za međunarodne odnose, Sektor za opšte poslove i Sektor za održavanje objekata Narodne skupštine).

Položaj i nadležnosti Narodne skupštine utvrđeni su Ustavom Republike Srbije, Zakonom o Narodnoj skupštini, kao i drugim propisima na osnovu kojih Narodna skupština vrši zakonodavnu, kontrolnu, izbornu i predstavničku funkciju. Narodnu skupštinu čini 250 narodnih poslanika koji poslaničku funkciju obavljaju kroz različite oblike rada koji su specifični u odnosu na druge državne organe: učešće na sednicama Narodne skupštine i njenih radnih tela, rad u poslaničkim grupama, članstvo u stalnim i povremenim parlamentarnim delegacijama u međunarodnim organizacijama, učešće u radu poslaničkih grupa prijateljstva i dr.

Zakonom o Narodnoj skupštini („Službeni glasnik RS“, broj 9/10) i Poslovnikom Narodne skupštine („Službeni glasnik RS“ broj 20/12 - prečišćen tekst) utvrđen je položaj Službe Narodne skupštine (u daljem tekstu: Služba) i finansiranje nadležnosti Narodne skupštine. Odlukom o organizaciji i radu Službe Narodne skupštine („Službeni glasnik RS“, broj 49/11) uređeni su organizacija i rad Službe, utvrđene organizacione jedinice u okviru kojih se grupišu istovrsni ili srodni i međusobno povezani poslovi, određuju i razvrstavaju položaji i radna mesta zaposlenih u Službi. Pravilnikom o unutrašnjem uređenju i sistematizaciji radnih mesta u Službi Narodne skupštine 03 broj 02-3937/11 od 21.11.2011, 18.12.2012, 26.04.2013. i 03.03.2015. godine, utvrđeni su nazivi unutrašnjih jedinica i njihov delokrug, ovlašćenja i odgovornosti rukovodilaca unutrašnjih jedinica, način saradnje Službe sa drugim organima i organizacijama, radna mesta državnih službenika na položaju, izvršilačka radna mesta po svakom zvanju (za državne službenike) i svakoj vrsti radnih mesta (za nameštenike), nazivi radnih mesta, opisi poslova radnih mesta i zvanja (za državne službenike), odnosno vrste (za nameštenike) u koja su radna mesta razvrstana, uslovi za rad zaposlenog na radnom mestu (stručna sprema, radno iskustvo, položen državni stručni ispit, posebna znanja, veštine i sposobnosti), kao i broj državnih službenika na položaju, državnih službenika na izvršilačkim radnim mestima i nameštenika za svako radno mesto.

Služba obavlja stručne, administrativno-tehničke i druge poslove za potrebe Narodne skupštine, njenih radnih tela, narodnih poslanika, predsednika Narodne skupštine, potpredsednika Narodne skupštine i poslaničkih grupa u Narodnoj skupštini, Republičke izborne komisije, kao i druge poslove u skladu sa zakonom, Poslovnikom Narodne skupštine i drugim aktima Narodne skupštine i njenih radnih tela. Službom rukovodi generalni sekretar, koji organizuje i obezbeđuje jedinstven rad Službe.

Služba se sastoji od dve posebne unutrašnje jedinice (Kabinet predsednika Narodne skupštine i Generalni sekretarijat) i četiri osnovne unutrašnje jedinice (Sektor za zakonodavstvo, Sektor za međunarodne odnose, Sektor za opšte poslove i Sektor za održavanje objekata Narodne skupštine).

U *Kabinetu predsednika Narodne skupštine* obavljaju se stručni, administrativni i drugi poslovi od značaja za vršenje funkcije predsednika i potpredsednika Narodne skupštine. Pored lica koja obavljaju poslove za predsednika i potpredsednika Narodne skupštine, u okviru Kabineta sistematizovana su i radna mesta za lica koja obavljaju poslove za poslaničke grupe u skladu sa Odlukom Odbora za administrativno-budžetska i mandatno-imunitetska pitanja o radnom angažovanju konsultanata u poslaničkim grupama u Narodnoj skupštini, 21 broj 02-1171/14 od 30. aprila 2014. godine. Zaposleni u Kabinetu zasnivaju radni odnos na određeno vreme, dok traje dužnost funkcionera, odnosno dok postoji poslanička grupa, a najduže do kraja saziva Narodne skupštine.

U *Generalnom sekretarijatu Narodne skupštine* obavljaju se: poslovi koji su opšti i zajednički za Službu; poslovi u vezi sa obezbeđivanjem jedinstvenog rada Službe; poslovi interne revizije, pripreme i obrade sednica Narodne skupštine i izdavanja stenografskih beležaka, odnosa s javnošću, protokola i prezentacije skupštinske baštine; poslovi praćenja realizacije projekata koji se odnose na unapređenje organizacije i rada Službe; poslovi u vezi sa primenom propisa kojima se uređuju: dostupnost informacija od javnog značaja i tajnost podataka, borba protiv korupcije i ravnopravnost polova i drugi stručni i administrativni poslovi od značaja za vršenje funkcije generalnog sekretara i zamenika generalnog sekretara. Za obavljanje ovih poslova obrazovane su četiri uže unutrašnje jedinice (Odeljenje za pripremu i obradu sednica Narodne skuptine, Odsek za izdavanje stenografskih beležaka, Odeljenje za odnose sa javnošću i Odeljenje za poslove protokola, edukaciju i prezentaciju skupštinske baštine). U Generalnom sekretarijatu sistematizovano je i radno mesto internog revizora.

U *Sektoru za zakonodavstvo* obavljaju se poslovi: za potrebe poslaničkih grupa i radnih tela Narodne skupštine; analize zakona, predloga zakona i drugih opštih akata; analize usklađenosti propisa sa propisima Evropske unije; izrade informativnih i analitičkih istraživanja i bibliotečki poslovi, kao i drugi poslovi za potrebe Narodne skupštine u vršenju zakonodavne funkcije. Za obavljanje ovih poslova obrazovano je sedam užih unutrašnjih jedinica (Odeljenje za poslove poslaničkih grupa, Odeljenje za ustavno - pravni sistem i organizaciju vlasti, Odeljenje za ekonomsko - finansijska pitanja, Odeljenje za odbranu i nacionalna pitanja, Odeljenje za opšta društvena pitanja, Odeljenje za evropske integracije i Biblioteka Narodne skupštine).

U *Sektoru za međunarodne odnose* obavljaju se poslovi: za potrebe stalnih i drugih parlamentarnih delegacija; za potrebe parlamentarne saradnje; istraživanja i razvoja međuparlamentarnih i međunarodnih odnosa; prevođenja, kao i drugi poslovi za potrebe Narodne skupštine i njenih radnih tela, poslaničkih grupa i narodnih poslanika iz oblasti međunarodnih odnosa. Za obavljanje ovih poslova obrazovane su dve uže unutrašnje jedinice (Odeljenje za spoljne poslove i Odsek za poslove prevođenja).

U *Sektoru za opšte poslove* obavljaju se poslovi: planiranja i izrade skupštinskog budžeta; finansijskog računovodstva i knjigovodstva; javnih nabavki; upravljanja ljudskim resursima; upravljanja rizicima, zaštite na radu i protivpožarne zaštite; elektronskog parlamenta; elektronskih, informacionih, energetskih sistema i sistema automatike; računarske mreže, internet i telekomunikacija; daktilografije, stenografisanja i birotehnike; pisarnice, ekspedicije pošte i arhiva, kao i drugi opšti poslovi za potrebe Narodne skupštine. Za obavljanje ovih poslova obrazovano je šest užih unutrašnjih jedinica (Grupa za organizaciju i razvoj; Odeljenje za budžetske, finansijsko - računovodstvene i poslove javnih nabavki; Odeljenje za ljudske resurse; Odeljenje protivpožarne zaštite i zaštite na radu; Odeljenje za elektroniku, telekomunikacije i informatiku i Odeljenje za administrativne i birotehničke poslove). U Odeljenju za budžetske, finansijsko - računovodstvene i poslove javnih nabavki obrazovani su: Odsek za budžetsko planiranje, normativu, analizu i izveštavanje; Odsek za budžetsko računovodstvo i Grupa za javne nabavke. U Odeljenju za elektroniku, telekomunikacije i informatiku obrazovani su: Odsek za elektronske sisteme, Odsek za računarske mreže, internet i telekomunikacije i Grupa za elektro - energetiku i automatiku. U Odeljenju za administrativne i birotehničke poslove obrazovani su: Odsek pisarnice sa ekspedicijom i arhivom; Odsek daktilobiroa; Odsek stenobiroa i Odsek birotehnike.

U *Sektoru za održavanje objekata Narodne skupštine* obavljaju se poslovi: investicionog, tehničkog i tekućeg održavanja objekata Narodne skupštine; zaštite i održavanja kulturnih dobara koje koristi i kojima upravlja Narodna skupština; analize i planiranja razvoja tehničko - tehnoloških uslova za rad; građenje, rekonstrukcije, dogradnje, adaptacije, sanacije, restauracije, konzervacije, enterijerskog i eksterijerskog uređenja i opremanja, kao i poslovi čišćenja i higijenizacije objekata, zemljišta, instalacija, postrojenja, uređaja i opreme koje koristi i kojima upravlja Narodna skupština. Za obavljanje ovih poslova obrazovane su tri uže unutrašnje jedinice (Grupa za investiciono održavanje objekata, zaštitu i održavanje kulturnih dobara; Odeljenje za tehničko i tekuće održavanje i Odsek za održavanje čistoće).

Odlukom Odbora za administrativno-budžetska i mandatno-imunitetska pitanja 21 Broj: 02-3937/11 od 4. marta 2015. godine, data je saglasnost na Pravilnik o izmenama i dopunama Pravilnika o unutrašnjem uređenju i sistematizaciji radnih mesta u Službi Narodne skupštine 03 Broj 02-3937/11 koji je generalni sekretar Narodne skupštine doneo 3. marta 2015. godine. Izmenama i dopunama Pravilnika izvršeno je smanjenje ukupnog broja zaposlenih u Službi tako što je ukupan broj izvršilaca sa 536 smanjen na 519, raspoređenih na 205 radnih mesta, i to: pet državnih službenika na položaju, 390 državnih službenika na izvršilačkim radnim mestima i 124 nameštenika. Smanjenje broja izvršilaca je izvršeno u skladu sa racionalizacijom zaposlenih u državnim organima i organima državne uprave i odnosi se uglavnom na izvršioce u zvanju viši i samostalni savetnik, čime je postignuta značajna ušteda u trošenju budžetskih sredstava, u skladu sa merama štednje koje je utvrdila Vlada Republike Srbije. Predviđenim brojem izvršilaca, opisima poslova, radnih mesta, zvanjima i uslovima zaposlenih za rad na radnom mestu, omogućava se dalje unapređenje kvaliteta i modernizacija rada Službe Narodne skupštine i pružanje adekvatne stručne podrške narodnim poslanicima u obavljanju njihove funkcije, u skladu sa najboljom parlamentarnom praksom.

U okviru ukupnog broja od 519 izvršilaca koliko je utvrđeno Pravilnikom o unutrašnjem uređenju i sistematizaciji radnih mesta u Službi Narodne skupštine, obuhvaćeni su i: 46 izvršilaca (konsultanti za obavljanje stručnih i administrativnih poslova) koji na određeno vreme obavljaju poslove za poslaničku grupu u Narodnoj skupštini i zasnivaju radni odnos dok postoji poslanička grupa a najduže do kraja saziva Narodne skupštine, i 17 izvršilaca koji zasnivaju radni odnos na određeno vreme zbog privremeno povećanog obima posla, kao i obavljanja poslova na radnim mestima u Kabinetu predsednika Narodne skupštine. Po osnovu ugovora o obavljanju privremenih i povremenih poslova Služba nema angažovana lica.

Prema odredbama Poslovnika Narodne skupštine, za obrazovanje poslaničke grupe dovoljno je da se udruži najmanje pet narodnih poslanika koji o tome obaveštavaju predsednika Narodne skupštine. Broj poslaničkih grupa je promenljiv tokom jednog saziva Narodne skupštine, kao i broj članova koji čine poslaničku grupu. Narodna skupština za razliku od drugih državnih organa, ima jedinstvenu potrebu da u svakom sazivu angažuje određeni broj lica na određeno vreme, koja pružaju adekvatnu stručnu podršku poslaničkim grupama. Naime, Odlukom Odbora za administrativno-budžetska i mandatno-imunitetska pitanja o radnom angažovanju konsultanata u poslaničkim grupama, 21 Broj 02-1171/14 od 30. aprila 2014. godine, utvrđeno je pravo poslaničke grupe da, u zavisnosti od broja poslanika koji je čine, angažuje konsultante za obavljanje stručnih i administrativnih poslova. Konsultanti zasnivaju radni odnos na određeno vreme dok postoji poslanička grupa za koju su angažovani, a naduže do kraja saziva Narodne skupštine, i raspoređuju u skladu sa Pravilnikom o unutrašnjem uređenju i sistematizaciji radnih mesta u Službi Narodne skupštine na radna mesta koja se organizaciono nalaze u okviru Kabineta predsednika Narodne skupštine. Broj navedenih lica je promenljiv i zavisi od broja obrazovanih poslaničkih grupa u Narodnoj skupštini, kao i od broja narodnih poslanika koji čine poslaničku grupu. U aktuelnom sazivu Narodne skupštine postoji 14 poslaničkih grupa koje imaju od 5 do 102 člana. Imajući u vidu mogućnost povećanja, odnosno smanjenja broja poslaničkih grupa, odnosno konsultanata u toku saziva Narodne skupštine, kao i specifičnost njihovog rada u poslaničkim grupama, na radno angažovanje konsultanata u poslaničkim grupama ne odnosi se ograničenje zapošljavanja na određeno vreme, saglasno članu 10. Zakona o načinu određivanja maksimalnog broja zaposlenih u javnom sektoru.

Predviđenim brojem izvršilaca, u Pravilniku o unutrašnjem uređenju i sistematizaciji radnih mesta u Službi Narodne skupštine, opisima poslova, radnih mesta, zvanjima i uslovima zaposlenih za rad na radnom mestu, omogućava se dalje unapređenje kvaliteta i modernizacije rada Službe Narodne skupštine, pružanje adekvatne stručne podrške narodnim poslanicima u obavljanju njihove funkcije, u skladu sa najboljom parlamentarnom praksom. Neophodne su kontinuirane obuke i stručna usavršavanja zaposlenih u Službi Narodne skupštine, kako bi u potpunosti mogli da odgovore zahtevima radnog mesta.

Narodna skupština svoje aktivnosti planira po funkcionalnim klasifikacijama i to:

1. funkcija 110 - Izvršni i zakonodavni organi, finansijski i fiskalni poslovi i spoljni poslovi,

2. funkcija 130 - Opšte usluge.

U skladu sa Zakonom o budžetskom sistemu, sredstva za rad Narodne skupštine planirana su po funkcionalnim i ekonomskim klasifikacijama, programima i programskim aktivnostima.

Ekonomskim klasifikacijama na trećem klasifikacionom nivou grupisani su jednoznačni rashodi po metodologiji koja je utvrđena Zakonom o budžetskom sistemu. Četvrti klasifikacioni nivo ekonomske šifre rashoda daje analitičke podatke o rashodima koji čine sastavni deo grupe rashoda na trećem nivou ekonomske klasifikacije.

**NARODNA SKUPŠTINA Funkcija 110 - Izvršni i zakonodavni organi, finansijski i fiskalni poslovi i spoljni poslovi**

**Program 2101:** Politički sistem - zakonodavna vlast

**Programska aktivnost 0001** – vršenje funkcije narodnog poslanika

Statusna i materijalna prava narodnih poslanika regulisana su Zakonom o primanjima narodnih poslanika u Narodnoj skupštini Republike Srbije, Zakonom o Narodnoj skupštini i drugim zakonima i propisima, kao i odlukama Administrativnog odbora i Odbora za administrativno-budžetska i mandatno-imunitetska pitanja.

Prema važećim propisima, narodni poslanik ima pravo na: platu; naknadu troškova za vršenje poslaničke funkcije (poslanički dodatak); troškove korišćenja privatnog automobila; troškove hotelskog smeštaja za vreme održavanja sednica Narodne skupštine i njenih radnih tela (poslanička naknada); troškove službenog putovanja u zemlji i inostranstvu; naknadu za zakup stana u Beogradu; naknadu troškova za odvojeni život; otpremninu; besplatan prevoz u železničkom, drumskom, javnom gradskom i rečnom saobraćaju na teritoriji Republike Srbije; razliku između poslaničke plate i zarade koju ostvaruje u radnom odnosu; mesečnu naknadu u visini 80 posto od poslaničke plate zbog obavljanja samostalne delatnosti; naknadu plate po prestanku poslaničke funkcije i dr.; naknadu plate po prestanku poslaničke funkcije u visini plate koju je imao na dan prestanka funkcije, a najduže tri meseca, pravo na naknadu plate ako je narodnoj poslanici prestala funkcija u vreme trudnoće i porođaja, u visini plate koju je imala na dan prestanka funkcije, a najduže godinu dana i dr.

Na ovoj budžetskoj funkciji opredeljena su sredstva za finansiranje rashoda vezanih za obezbeđenje uslova za rad narodnih poslanika, u iznosu od 638.139.000 dinara.

411 - Plate, dodaci i naknade

Sredstva na ekonomskoj klasifikaciji 411 – Plate, dodaci i naknade, opredeljena su u skladu sa sledećim propisima:

1. Zakon o primanjima narodnih poslanika u Narodnoj skupštini Republike Srbije („Službeni glasnik RS“, br. 7/91, 22/91, 28/91, 48/91-dr.zakon, 68/91, 44/98-dr.zakon i 34/01-dr.zakon), kojim su utvrđeni pravo na rad u Narodnoj skupštini, naknade i druga primanja narodnih poslanika.

2. Zakon o platama u državnim organima i javnim službama (“Službeni glasnik RS”, broj 34/01, 62/06 – dr. zakon, 116/08 – dr. zakon, 92/11, 99/11 – dr. zakon, 10/13, 55/13, 99/14 i 21/16 - dr.zakon), kojim su utvrđeni koeficijenti za obračun plata narodnih poslanika i pravni osnov nadležnog odbora za utvrđivanje osnovice za obračun tih plata.

3. Zakon o Narodnoj skupštini („Službeni glasnik RS“, br. 9/10 i 108/13 - dr.zakon), kojim je predviđeno pravo narodnog poslanika na naknadu plate po prestanku poslaničke funkcije.

4. Zakon o izmenama i dopunama Zakona o platama državnih službenika i nameštenika („Službeni glasnik RS“, broj 108/13) - članom 3. Zakona propisano je da danom stupanja na snagu ovog zakona prestaju da se primenjuju odredbe drugih zakona kojima se uređuje ostvarivanje prava na naknadu plate po prestanku funkcije. Navedeni zakon je stupio na snagu 7. decembra 2013. godine kada je prestala da se primenjuje odredba člana 43. Zakona o Narodnoj skupštini („Službeni glasnik RS“, broj 9/10);

5. Zakon o privremenom uređivanju osnovica za obračun i isplatu plata, odnosno zarada i drugih stalnih primanja kod korisnika javnih sredstava („Službeni glasnik RS“, broj 116/14)

6. Poslovnik Narodne skupštine ("Službeni glasnik RS", broj 20/12 – prečišćen tekst)

7. Odluka Administrativnog odbora o ostvarivanju prava narodnih poslanika na stalni rad u Narodnoj skupštini Republike Srbije 28 broj 112 - 230/04 od 9. februara 2004. godine, kojom je utvrđeno da svi narodni poslanici, od dana potvrđivanja mandata mogu biti na stalnom radu u Narodnoj skupštini.

8. Odluka o utvrđivanju osnovice za obračun i isplatu plata 21 broj 120 - 3973/14, koju je doneo Odbor za administrativno-budžetska i mandatno-imunitetska pitanja Narodne skupštine na sednici održanoj 5. novembra 2014. godine. Navedenom odlukom utvrđena je neto osnovica za obračun plata narodnih poslanika u iznosu od 7.941,60 dinara.

9. Odluka Administrativnog odbora o visini naknade koja se isplaćuje narodnim poslanicima koji ostvaruju pravo na zaradu od samostalne delatnosti 28 broj 120 - 1716/01 od 11. juna 2001. godine, kojom je utvrđeno pravo narodnih poslanika koji obavljaju samostalnu delatnost na mesečnu naknadu u iznosu 80% plate narodnog poslanika na stalnom radu u Narodnoj skupštini. Bruto platu poslanika čini neto plata narodnog poslanika uvećana za poreze na dohodak građana i socijalne doprinose i to: Porez na zarade - 10%, Doprinosi za PIO - 12%, Doprinosi za zdravstveno osiguranje - 5,15% i Doprinosi za osiguranje od nezaposlenosti - 0,75%. (Ukupno: Doprinosi na teret zaposlenog - 19,9% kao i Doprinosi na teret poslodavca - 17,9%). Na osnovu Zakona o porezu na dohodak građana računa se porez prema propisanoj stopi u iznosu od 10% i to tako što se bruto zarada umanji za poresko oslobođenje i na to se primenjuje poreska stopa.

10. Na osnovu člana 5. stav 1. Zakona o primanjima narodnih poslanika u Narodnoj skupštini Republike Srbije doneta su rešenja o platama narodnih poslanika, na osnovu kojih se vrši obračun razlika u plati. U skladu sa važećim propisima bruto zarada narodnog poslanika umanjuje se za stopu normiranih troškova u iznosu od 20% da bi se dobio oporezivi prihod, na koji se prema Zakonu o doprinosima i porezu na dohodak građana obračunava 24% doprinose za PIO i 20% na ime poreza na dohodak građana.

11. Odluka Administrativnog odbora o poslaničkoj naknadi broj 120 - 1105/09 - prečišćen tekst od 27. marta 2009. godine sa izmenama od 24. aprila 2009. godine, kojom je utvrđeno pravo narodnog poslanika na naknadu troškova za službena putovanja zbog učešća u radu na sednicama Narodne skupštine i njenih radnih tela i način ostvarivanja tog prava (naknada troškova za korišćenje privatnog automobila, troškovi hotelskog smeštaja za vreme održavanja sednica Narodne skupštine i njenih radnih tela, naknada za zakup stana u Beogradu, naknada troškova za odvojeni život od porodice).

12. Uredba o naknadi troškova i otpremnini državnih službenika i nameštenika („Službeni glasnik RS“, br. 98/07 – prečišćen tekst, 84/14 i 84/15), kojom je uređeno pravo na naknadu troškova koji nastaju u vezi sa službenim putovanjima u zemlji i inostranstvu.

Sredstva za ove namene opredeljena su u iznosu od .........288.750.000 dinara

412 - Socijalni doprinosi na teret poslodavca

Sredstva opredeljena na ekonomskoj klasifikaciji 412 – Socijalni doprinosi na teret poslodavca, namenjena su za finansiranje socijalnih doprinosa prema važećim propisima o stopama socijalnih doprinosa: Porez na zarade - 10%, Doprinosi za PIO - 12%, Doprinosi za zdravstveno osiguranje - 5,15% i Doprinosi za osiguranje od nezaposlenosti - 0,75%. (Ukupno: 17,9%). Na osnovu Zakona o porezu na dohodak građana računa se porez prema propisanoj stopi u iznosu od 10% i to tako što se bruto zarada umanji za poresko oslobođenje i na to se primenjuje poreska stopa.

Sredstva za ove namene opredeljena su u iznosu od ...........51.689.000 dinara

413 - Naknade u naturi

Sredstva opredeljena na ekonomskoj klasifikaciji 413 – Naknade u naturi, namenjena su za finansiranje korišćenja mesta za parkiranje. Narodni poslanici imaju pravo na besplatno korišćenje mesta za parkiranje putničkog automobila u tri garaže u Beogradu u dane kada službeno borave u Beogradu u vezi sa obavezama koje imaju u Narodnoj skupštini odnosno njenim radnim telima. Visina ovih rashoda planirana je na osnovu izvršenih rashoda tokom prethodnih godina.

Sredstva za ove namene opredeljena su u iznosu od .............2.000.000 dinara

414 – Socijalna davanja zaposlenima

Sredstva opredeljena na ekonomskoj klasifikaciji 414 – Socijalna davanja zaposlenima, namenjena su za finansiranje naknade za bolovanja preko 30 dana, naknade za porodiljska odsustva, otpremnine u slučaju smrti zaposlenog ili člana uže porodice, otpremnine u slučaju ukidanja radnog mesta usled usvajanja novog Pravilnika o unutrašnjem uređenju i sistematizaciji radnih mesta, pomoć u medicinskom lečenju zaposlenog ili člana uže porodice.

Sredstva za ove namene opredeljena su u iznosu od ............ 1.000.000 dinara

415 – Naknade troškova za zaposlene (narodni poslanici)

Sredstva opredeljena na ekonomskoj klasifikaciji 415 – Naknade za odvojen život od porodice, namenjena su za finansiranje prava narodnog poslanika na zakup stana u Beogradu i naknadu za odvojen život od porodice u skladu sa Odlukom Administrativnog odbora 28 broj 120-1105/09 - prečišćen tekst od 27. marta 2009. godine sa izmenama od 23. aprila 2009. godine. Visina ovih sredstava opredeljena je na osnovu izvršenih rashoda tokom 2016. godine, uzimajući u obzir i procenjeno povećanje cena tokom 2017. godine. Pravo na zakup stana i odvojeni život od porodice u 2017. godini koriste narodni poslanici koji nemaju prebivalište u Beogradu, s tim da postoji mogućnost da u 2018. godini ovo pravo koristi više narodnih poslanika.

Sredstva za ove namene opredeljena su u iznosu od ............ 7.000.000 dinara

417 - Poslanički dodatak

Sredstva opredeljena na ekonomskoj klasifikaciji 417 – Poslanički dodatak, namenjena su za finansiranje prava narodnih poslanika na poslanički dodatak u mesečnom paušalnom iznosu, za vršenje poslaničke dužnosti u izbornoj jedinici, u visini od 40% neto plate narodnog poslanika na stalnom radu u Narodnoj skupštini.

Sredstva za ove namene opredeljena su u iznosu od ........ 136.500.000 dinara

421 – Stalni troškovi

Sredstva opredeljena na ekonomskoj klasifikaciji 421 – Stalni troškovi, Odlukom o korišćenju službenih fiksnih i mobilnih telefona u prostorijama Narodne skupštine 28 br. 404 - 2149/11, koju je doneo Administrativni odbor na sednici održanoj 14. juna 2011. godine, utvrđeno je pravo pojedinih lica u Narodnoj skupštini na korišćenje službenog mobilnog telefona. Takođe na ovoj ekonomskoj klasifikaciji opredeljena su i sredstva za troškove platnog prometa i bankarskih usluga.

Sredstva za ove namene opredeljena su u iznosu od ............... 100.000 dinara

4221 - Troškovi za službena putovanja u zemlji

Sredstva opredeljena na ekonomskoj klasifikaciji 4221 – Troškovi za službena putovanja u zemlji, namenjena su za finansiranje prava narodnih poslanika na naknadu troškova za vreme održavanja sednica Narodne skupštine, sednice odbora i njenih radnih tela, koja se održavaju u sedištu i van sedišta Narodne skupštine, kao i učestvovanje na javnim slušanjima, okruglim stolovima, seminarima, konferencijama i drugim skupovima od značaja za vršenje poslaničke funkcije.

Troškovi za službena putovanja u zemlji obračunavaju se na sledeći način:

*Dnevnica za službena putovanja u zemlji - U skladu sa članom 9. Uredbe o naknadi troškova državnih službenika i nameštenika. Za isplate do 1. februara 2016. godine neoporeziv je iznos do 2.201 dinara, za celu dnevnicu. Uredbom o izmenama i dopunama Uredbe o naknadi troškova i otpremnini državnih službenika i nameštenika („Sl. Glasnik RS“, broj 84/15), doneta 06. oktobra 2015. godine, sa početkom važnosti od 14. oktobra 2015. godine, po kojoj je promenjen iznos dnevnice za službeni put u zemlji na 150 dinara, kao i dnevnice za službeni put u inostranstvo na 15 evra za sve zemlje. Stupanjem na snagu Zakona o izmenama i dopunama zakona o porezu na dohodak građana plaća se porez po stopi od 10%. Socijalni doprinosi se ne plaćaju jer se ova naknada, bez obzira na iznos, ne smatra zaradom prema Zakonu o radu.*

*Naknada troškova smeštaja za službena putovanja u zemlji - prema priloženom računu.*

*Naknada troškova prevoza za službena putovanja u zemlji – neoporeziv iznos do visine priloženih računa prevoznika u javnom saobraćaju.*

*Naknada za korišćenje sopstvenog automobila u službene svrhe – neoporeziv iznos do 30% cene za jedan litar super benzina po pređenom kilometru, a najviše do 6.417 dinara mesečno (za isplate do 1. februara 2016. godine). Preko ovog iznosa plaća se porez prema Zakonu o izmenama i dopunama zakona o porezu na dohodak građana po stopi od 10%.*

Sredstva za ove namene opredeljena su u iznosu od .........125.000.000 dinara

4222 - Troškovi službenih putovanja u inostranstvo

Sredstva opredeljena na ekonomskoj klasifikaciji 4222 – Troškovi službenih putovanja u inostranstvu, namenjena su za finansiranje službenih putovanja narodnih poslanika radi realizacije planiranih poseta parlamentima drugih država i učešća na skupovima u organizaciji Evropskog parlamenta, regionalnih institucija, regionalnih foruma, kao i drugih međunarodnih organizacija i institucija.

U Narodnoj skupštini su obrazovane delegacije za učešće u radu Parlamentarne skupštine Saveta Evrope (PSSE), Parlamentarne skupštine Organizacije za evropsku bezbednost i saradnju (OEBS), Interparlamentarne unije (IPU), Parlamentarna skupština NATO-a kao i delegacije za učešće u radu drugih parlamentarnih institucija (Parlamentarna skupština Mediterana, Parlamentarna skupština Centralno – evropske inicijative, Parlamentarna skupština Crnomorske ekonomske saradnje, Interparlamentarna skupština pravoslavlja, Parlamentarna skupština Organizacije dogovora o kolektivnoj bezbednosti (ODKB), Parlamentarna skupština Frankofonije, Interparlamentarna konferencija za Zajedničku bezbednost i odbrambenu politiku i Zajedničku spoljnu i bezbednosnu politiku, Jadransko – Jonska inicijativa i druge).

Sredstva za ove namene opredeljena su u iznosu od .......... 25.000.000 dinara

423 - Usluge po ugovoru

Sredstva opredeljena na ekonomskoj klasifikaciji 423 – Usluge po ugovoru namenjena su za usluge štampanja materijala (vizit karte i ostalo), i ostale nepredviđene usluge.

Sredstva za ove namene opredeljena su u iznosu od ............... 100.000 dinara

482 - Porezi, obavezne takse i kazne nametnute od jednog nivoa vlasti drugom

483 - Novčane kazne i penali po rešenju suda

Na ekonomskim klasifikacijama 482 i 483 opredeljena su sredstva za finansiranje rashoda narodnih poslanika Narodne skupštine, u iznosu od po 500.000 dinara.

**NARODNA SKUPŠTINA - STRUČNE SLUŽBE Funkcija 130 - Opšte usluge**

**Program** **2101**- Funkcionisanje Službe Narodne skupštine

**Programska aktivnost** **0003** – Pružanje podrške narodnim poslanicima u obavljaju poslaničke funkcije

Služba Narodne skupštine vrši stručne i druge poslove za potrebe Narodne skupštine, njenih odbora, narodnih poslanika i poslaničkih grupa, polazeći od ustavno – pravnog položaja Narodne skupštine i potrebe narodnih poslanika da u potpunosti odgovore obavezama u vršenju svoje funkcije, a posebno sa aspekta potrebe usklađivanja domaćeg zakonodavstva sa zakonodavstvom Evropske unije i ostvarivanja kontrolne funkcije Narodne skupštine. Radi obavljanja ovih poslova planirana su sredstva za održavanje i unapređenje rada sistema elektronskog parlamenta uz korišćenje najsavremenijih informacionih, tehnoloških i drugih elektronskih sistema.

Na ovoj budžetskoj funkciji opredeljena su sredstva za finansiranje rashoda vezanih za obezbeđenje uslova za rad Službe Narodne skupštine, u iznosu od 1.335.827.000 dinara.

411 - Plate, dodaci i naknade

Sredstva opredeljena na ekonomskoj klasifikaciji 411 – Plate, dodaci i naknade, namenjena su za finansiranje plata zaposlenih u Službi Narodne skupštine. Sredstva opredeljena za ove namene planirana su na osnovu Zakona o platama državnih službenika i nameštenika i Kadrovskog plana Narodne skupštine za 2017. godinu.

U okviru obima ovih opredeljenih sredstava, predviđena su i sredstva za sledeće namene:

sredstva za isplatu rada državnih službenika i nameštenika dužeg od radnog vremena, u skladu sa Zakonom o platama državnih službenika i nameštenika i Zakonom o radu, a po nalogu rukovodioca organizacione jedinice;

isplata za angažovanje lica radi obavljanja privremenih i povremenih poslova u Narodnoj skupštini.

Obračun i isplata plata zaposlenih vrši se na osnovu Zakona o platama državnih službenika i nameštenika („Službeni glasnik RS“ br. 62/06, 63/06-ispravka, 115/06-ispravka, 101/07, 99/10, 108/13 i 99/14), kojim je utvrđen koeficijent za obračun plata. Osnovica za obračun plata zaposlenih je jedinstvena i utvrđuje se za svaku budžetsku godinu zakonom o budžetu Republike Srbije.

Sredstva za ove namene opredeljena su u iznosu od ........ 432.340.000 dinara

412 - Socijalni doprinosi na teret poslodavca

Sredstva opredeljena na ekonomskoj klasifikaciji 412 – Socijalni doprinosi na teret poslodavca, namenjena su za finansiranje socijalnih doprinosa prema važećim propisima o stopama socijalnih doprinosa na bruto plate zaposlenih u Službi Narodne skupštine. Osnovica za obračun socijalnih doprinosa su bruto plate zaposlenih.

Sredstva za ove namene opredeljena su u iznosu od .......... 77.393.000 dinara

413 - Naknade u naturi

Sredstva opredeljena na ekonomskoj klasifikaciji 413 – Naknade u naturi, namenjena su za finansiranje novogodišnjih paketića za decu narodnih poslanika i zaposlenih.

Sredstva za ove namene opredeljena su u iznosu od ....................1.000 dinara

414 – Socijalna davanja zaposlenima

Sredstva opredeljena na ekonomskoj klasifikaciji 414 – Socijalna davanja zaposlenima, namenjena su za finansiranje naknade za bolovanja preko 30 dana, naknade za porodiljska odsustva, otpremnine u slučaju smrti zaposlenog ili člana uže porodice, otpremnine u slučaju ukidanja radnog mesta usled usvajanja novog Pravilnika o unutrašnjem uređenju i sistematizaciji radnih mesta, pomoć u medicinskom lečenju zaposlenog ili člana uže porodice.

Sredstva za ove namene opredeljena su u iznosu od ...........13.500.000 dinara

415 - Naknade troškova za zaposlene

Sredstva opredeljena na ekonomskoj klasifikaciji 415 – Naknade troškova za zaposlene, planirana su za finansiranje naknada za prevoz na posao i sa posla zaposlenih koji koriste gradski saobraćaj. Pored troškova za gradski prevoz, zbog mesta stanovanja, zaposleni koriste međugradski prevoz za dolazak na posao sa prosečnim izdacima preko neoporezivog iznosa na koji iznos je shodno Zakonu o porezu na dohodak građana obračunat porez na dohodak građana.

Sredstva za ove namene opredeljena su u iznosu od .......... 21.000.000 dinara

416 – Nagrade zaposlenima i ostali posebni rashodi

Sredstva opredeljena na ekonomskoj klasifikaciji 416 – Nagrade zaposlenima i ostali posebni rashodi, planirana su za jubilarne nagrade zaposlenima koje se isplaćuju u skladu sa Posebnim kolektivnim ugovorom za državne organe („Službeni glasnik RS“, 25/15 i 50/15), naknade za rad Žalbene komisije Narodne skupštine, naknade za rad u povremenim radnim telima (anketni odbori i komisije).

Sredstva za ove namene opredeljena su u iznosu od .............4.200.000 dinara

4211 - Troškovi platnog prometa i bankarskih usluga

Sredstva na ekonomskoj klasifikaciji 4211 – Troškovi platnog prometa i bankarskih usluga, opredeljena su za troškove platnog prometa i bankarskih usluga.

Sredstva za ove namene opredeljena su u iznosu od ............ 1.200.000 dinara

4212 - Energetske usluge

Sredstva opredeljena na ekonomskoj klasifikaciji 4212 – Energetske usluge, namenjena su za finansiranje troška za energetske usluge koje obuhvataju planirane rashode za izmirenje obaveza prema javnim komunalnim preduzećima za utrošenu električnu energiju, za grejanje i nabavku uglja i mazuta. Visina ovih sredstava planirana je na bazi prosečnih troškova za period januar - oktobar 2017. godine, kao i potpisanih ugovora.

Sredstva za ove namene opredeljena su u iznosu od .......... 71.000.000 dinara

4213 - Komunalne usluge

Sredstva opredeljena na ekonomskoj klasifikaciji 4213 – Komunalne usluge, namenjena su za finansiranje usluga vodovoda i kanalizacije; održavanje zelenila; za dezinsekciju i deratizaciju; dimničarske usluge, odmašćivanja termoblokova i klima komora i kotlova; za usluge odnošenja opasnog materijala; doprinosi za korišćenje vode, usluge čišćenja snega na platoima ispred objekata Narodne skupštine, ugovor o naknadi za korišćenje poslovnog prostora u objektu Kralja Milana 16.

Sredstva za ove namene opredeljena su u iznosu od .......... 22.700.000 dinara

4214 - Usluge komunikacija

Sredstva na ekonomskoj klasifikaciji 4214 – Usluge komunikacija, opredeljena su za finansiranje rashoda Službe Narodne skupštine, koristiće se za finansiranje isplate rashoda nastalih korišćenjem fiksnih telefonskih linija u objektima Narodne skupštine na Trgu Nikole Pašića broj 13 i Kralja Milana br. 14 i 16, rashoda vezanih za korišćenje mobilnih telefona, kao i rashoda za korišćenje interneta i poštarina.

Sredstva za ove namene opredeljena su u iznosu od .......... 30.000.000 dinara

4215 - Troškovi osiguranja

Sredstva opredeljena na ekonomskoj klasifikaciji 4215 – Troškovi osiguranja, namenjena su za finansiranje osiguranja objekata, narodnih poslanika i zaposlenih u Službi Narodne skupštine, kao i osiguranje od opšte odgovornosti (nezgoda trećih lica, gostiju, članova raznih delegacija).

Sredstva za ove namene opredeljena su u iznosu od ............ 6.000.000 dinara

4216 - Zakup imovine i opreme

Sredstva na ekonomskoj klasifikaciji 4216 – Zakup imovine i opreme, opredeljena su za finansiranje rashoda Službe Narodne skupštine i koristiće za finansiranje zakupa prostora i opreme za simultano prevođenje koja se koristi prilikom poseta stranih delegacija Narodnoj skupštini.

Sredstva za ove namene opredeljena su u iznosu od .............5.000.000 dinara

4219 - Ostali troškovi

Sredstva opredeljena na ekonomskoj klasifikaciji 4219 – Ostali troškovi, namenjena su za finansiranje ugovora, koji Narodna skupština na godišnjem nivou zaključuje sa RTS-om, kao i za finansiranje ostalih opštih troškova.

Sredstva za ove namene opredeljena su u iznosu od ...........85.200.000 dinara

4221 - Troškovi službenih putovanja u zemlji

Sredstva na ekonomskoj klasifikaciji 4221 – Troškovi službenih putovanja u zemlji, opredeljena su za finansiranje rashoda Službe Narodne skupštine, za finansiranje troškova ishrane - dnevica, prevoza i hotelskog smeštaja za obavljenje službenih putovanja u zemlji za vozače i zaposlene u stručnoj službi Narodne skupštine koja su u funkciji izvršenja planiranih aktivnosti skupštinskih odbora, kao i učestvovanje na javnim slušanjima, okruglim stolovima, seminarima, konferencijama i drugim skupovima.

Sredstva za ove namene opredeljena su u iznosu od ............ 3.400.000 dinara

4222 - Troškovi službenih putovanja u inostranstvo

Sredstva na ekonomskoj klasifikaciji 4222 – Troškovi službenih putovanja u inostranstvu, opredeljena su za finansiranje rashoda Službe Narodne skupštine, za finansiranje namena za službena putovanja zaposlenih radi realizacije planiranih poseta parlamentima drugih država i učešća na skupovima u organizaciji Evropskog parlamenta, regionalnih institucija, regionalnih foruma, kao i drugih međunarodnih organizacija i institucija.

Takođe, sa ove ekonomske klasifikacije Narodna skupština finansira posete delagacija koje po pozivu dolaze u Narodnu skupštinu a koje obuhvataju troškove smeštaja, prevoza i sl.

Na ovoj poziciji su i troškovi za službena putovanja zaposlenih koji prate narodne poslanike, članove delegacija Narodne skupštine.

Sredstva za ove namene opredeljena su u iznosu od ...........14.900.000 dinara

4231 - Administrativne usluge

Sredstva opredeljena na ekonomskoj klasifikaciji 4231 – Administrativne usluge, opredeljena su za finansiranje rashoda Službe Narodne skupštine i namenjena su za finansiranje sledećih namena: angažovanje prevodilaca za strane jezike za potrebe predsednika Narodne skupštine i narodnih poslanika, usluge spoljne agencije za prevođenje, usluge prevođenja za sve organizacione jedinice. Takođe, na ovoj poziciji su planirana i sredstva za ostvarivanje prava narodnog poslanika da na sednici Narodne skupštine govori i pisane dokumente u radu Narodne skupštine, predviđene Poslovnikom, podnosi na svom jeziku (član 9. stav 2. Zakona o Narodnoj skupštini), kao i ostale administrativne usluge.

Sredstva za ove namene opredeljena su u iznosu od ...........15.000.000 dinara

4232 - Kompjuterske usluge

Sredstva opredeljena na ekonomskoj klasifikaciji 4232 – Kompjuterske usluge, namenjena su za finansiranje usluga za izradu i održavanje softvera, usluge održavanja računara i ostale kompjuterske usluge, za redovan rad Narodne skupštine. Visina ovih sredstava utvrđena je na osnovu postojećih i planiranih ugovora o održavanju softvera.

Sredstva za ove namene opredeljena su u iznosu od .......... 30.650.000 dinara

4233 - Usluge obrazovanja i usavršavanja zaposlenih

Sredstva opredeljena na ekonomskoj klasifikaciji 4233 – Usluge obrazovanja i usavršavanja zaposlenih, opredeljena su za finansiranje rashoda Službe Narodne skupštine, finansiranje polaganja stručnih ispita (državni ispiti, ispiti za dobijanje stručnih zvanja) kao i sredstva za kotizacije, savetovanja tj. prisustva na raznim seminarima radi stručne edukacije zaposlenih.

Sredstva za ove namene opredeljena su u iznosu od .............6.000.000 dinara

4234 - Usluge informisanja

Sredstva opredeljena na ekonomskoj klasifikaciji 4234 – Usluge informisanja i štampanja materijala, opredeljena su za finansiranje rashoda Službe Narodne skupštine, za finansiranje: pres klipinga, štampanje, objavljivanje tendera i informacija, informisanja javnosti, TV striming, usluge novinske agencije za pregled vesti, foto i video servis, štampanje brošura, izrada pratećeg materijala za izložbe, konferencije, izrada profesionalnih fotografija i video materijala i ostale medijske usluge.

Sredstva za ove namene opredeljena su u iznosu od ...........15.000.000 dinara

4235 - Stručne usluge

Sredstva opredeljena na ekonomskoj klasifikaciji 4235 – Stručne usluge, opredeljena su za finansiranje rashoda Službe Narodne skupštine, namenjena su za finansiranje, i to:

- usluge izrade projekata elektronskih i drugih sistema, reinženjering - sistem analiza službe NS (za obe zgrade), CSNU - ažuriranje, EMP - elektro motorni pogon - dopuna, Integracija sistem dojave požara (zgrada u Kralja Milana 14), izrada projekta - Projekat zaštite Informacionog sistema NSRS, izrada projekta - Projekat uvođenja elektronskih kartica (evidencija prisutnosti, pristup magacinu – elektronski ključ), izrada projekta elektronski potpis;

- inženjerske usluge izrade izmena i dopuna postojeće projektne dokumentacije, inženjerske usluge izrade tehničke kontrole izrađene tehničke dokumentacije,

- inženjerske usluge izrade projektne dokumentacije: Glavni projekat sanacije konstrukcije Doma Narodne skupštine; inženjerska usluga izrade projekta izvedenog stanja konstrukcije sa statičkim i dinamičkim proračunom nosećih elemenata i proverom seizmičke stabilnosti objekta u Kralja Milana 14; inženjerske usluge izrade projekata tekućeg održavanja za objekte Narodne skupštine; inženjerske usluge geodetskog osmatranja vertikalnog pomeranja objekta Doma Narodne skupštine; usluge izvršenja tehničkog pregleda liftovskih postrojenja i podiznih platformi u objektima koje koristi NSRS; inženjerske usluge merenja nivoa podzemnih voda u piezometrima kod Doma Narodne skupštine i izrada elaborata o izvedenim hidrogeološkim istraživanjima; inženjerske usluge izrade elaborata za snimanje postojećeg stanja i potrebnu restauraciju i konzervaciju umetničkih dela u korišćenju Narodne skupštine; Nabavka specijalističkih - alpinističkih usluga na zameni zastava i održavanju jarbola na objektima Narodne skupštine; nabavka usluga akreditovanih firmi za vršenje merenja fizičkih parametara rada postojećih klima sistema u objektima Narodne skupštine; nabavka usluga prenosa kasa u objektima Narodne skupštine; nabavka specijalističkih usluga čišćenja i mašinskog pranja oluka i kolektora kišnice na krovu Doma Narodne skupštine, od strane preduzeća sa radnicima sertifikovanim za rad na visini i sa kanapa; izvođenje radova na restauraciji i konzervaciji umetničkih dela koje koristi Narodna skupština;

- inženjerske usluge stručnog i konzervatorskog nadzora, inženjerske usluge vršenje stručnog nadzora nad izvođenjem arhitektonsko građevinskih radova i radova na mašinskim i elektro instalacijama u objektima Narodne skupštine, vršenje projektantskog nadzora nad izvođenjem arhitektonsko građevinskih radova i radova na mašinskim i elektro instalacijama u objektima Narodne skupštine, vršenje konzervatorskog nadzora nad izvođenjem arhitektonsko građevinskih radova i radova na mašinskim i elektro instalacijama u objektima Narodne skupštine od strane Gradskog i Republičkog zavoda za zaštitu spomenika kulture, inženjerska usluga izrade arhitektonsko - građevinskog projekta izvedenog stanja konstrukcije i građevinske fizike objekta u Kralja Milana 14, inženjerska usluga izrade projekata restauracije i konzervacije umetničkih dela u korišćenju Narodne skupštine, ugovor o konsultanstkim uslugama u iznalaženju trajnog rešenja problema sleganja konstruktivnog sistema objekta Doma Narodne skupštine, integralno sa trajnim rešenjem problema dugoročne stabilnosti dimaničke i statičke održivosti konstruktivnog sistema objekta uz kontrolu seizmičke otpornosti u programiranim i očekivanim seizmičkim aktivnostima u doglednom periodu;

- ostalo angažovanje stručnjaka za izradu projekata, tenderskih dokumentacija, analiza i izveštaja, stručne usluge.

- tehnička pomoć, tehnički pregledi, tehnička kontrola projekta integracije sistema dojave požara (zgrada Kralja Milana 14);

- preventivni pregled opreme za rad i radne sredine;

- izrada Knjige grafičkih standarda koja zahteva angažovanje stručnih lica, jer je Zakonom o Narodnoj skupštini (član 12.) predviđeno da Narodna skupština utvrđuje izgled i upotrebu amblema na predlog nadležnog radnog tela Narodne skupštine;

- ostalo angažovanje stručnjaka za izradu analiza i izveštaja iz oblasti rada odbora (za sve odbore), angažovanje lica u ekspediciji, stenobirou i daktilobirou, digitalizacija rukopisa stenografskih beležaka 1914. – 1918. godina, stručne usluge.

Sredstva za ove namene opredeljena su u iznosu od ...........47.000.000 dinara

4237 - Troškovi reprezentacije

Sredstva opredeljena na ekonomskoj klasifikaciji 4237 – Troškovi reprezentacije opredeljena su za finansiranje rashoda Službe Narodne skupštine, a raspored i korišćenje opredeljenih sredstava za rad Službe Narodne skupštine odobrava generalni sekretar Narodne skupštine.

Sredstva za ove namene opredeljena su u iznosu od .......... 11.000.000 dinara

4239 - Ostale opšte usluge

Sredstva opredeljena na ekonomskoj klasifikaciji 4239 – Ostale opšte usluge, opredeljena su za finansiranje rashoda Službe Narodne skupštine, namenjena su u skladu sa Zakonom o planiranju i izgradnji i Zakonom o zaštiti kulturnih dobara, za finansiranje: inženjerskih usluga izrade projekta tekućeg održavanja, inženjerskih usluga izrade projektne dokumentacije za upodobljavanje objekata Narodne skupštine sa zakonskom regulativom vezanom za zaštitu tajnosti podataka, inženjerskih usluga izrade potrebne tehničke i druge dokumentacije za upodobljavanje postojeće TS i novougrađenog agregata u Domu Narodne skupštine; preventivna ispitivanja i pregled zakonom propisane opreme za rad i radne sredine.

Takođe, na ovoj poziciji su planirana i sredstva za naknadu članovima lekarske ekipe, angažovanim licima službe obezbeđenja Ministarstva unutrašnjih poslova i Uprave za zajedničke poslove republičkih organa u vreme održavanja sednica Narodne skupštine, za rad na povremenim poslovima prenosa materijala i opreme, kurirskim poslovima i usluga za izradu indetifikacionih kartica, godišnjih i dnevnih akreditacija skupštinskih izveštača, koričenje službenih glasnika, navijanje frankir mašine za frankiranje pošte i nabavka doplatnih poštanskih markica, korišćenja VIP salona i Biznis salona na aerodromu prilikom odlaska i dolaska sa službenog putovanja i ostale opšte usluge.

Sredstva za ove namene opredeljena su u iznosu od .......... 28.410.000 dinara

4243 - Medicinske usluge

Sredstva opredeljena na ekonomskoj klasifikaciji 4243 – Medicinske usluge, namenjena su za finansiranje sistematskih pregleda zaposlenih, preventivni pregled i ispitivanje propisane opreme za rad i radnu sredinu.

Sredstva za ove namene opredeljena su u iznosu od ............ 5.500.000 dinara

4251 - Tekuće popravke i održavanje zgrada i objekata

Sredstva opredeljena na ekonomskoj klasifikaciji 4251 – Tekuće popravke i održavanje zgrada i objekata, namenjena su za finansiranje redovnog održavanje i popravke instalacija (električnih, grejnih, vodovodnih, kanalizacionih, protiv - požarnih), liftova, podiznih platformi za invalide, trafo stanica kao i postojećih klima sistema i dizel električnog agregata uz pribavljanje svih zakonom predviđenih atesta, u Domu Narodne skupštine i zgradi Narodne skupštine.

Visina ovih sredstava opredeljena je na bazi ugovora o servisnom održavanju u 2017. godini zaključenih sa preduzećima i servisima specijalizovanim za vrstu delatnosti koja je predmet tekućeg održavanja, i to: tekuće održavanje i popravke; servisiranje instalacija centralnog grejanja u objektima koje koristi Narodna skupština; tekuće održavanje dizel - električnih agregata u objektima koje koristi Narodna skupština; tekuće održavanje trafo stanica; kamenarsko-teracerski radovi na tekućem održavanju platoa kod objekta Doma Narodne skupštine; tekuće održavanje niskonaponskih elektroinstalacija u mašinskih instalacija; tekuće održavanje liftovskih postrojenja i platformi za prevoz invalidnih lica; održavanje postrojenja za povišenje pritiska vode u sanitarnoj i hidrantskoj mreži; zamena oštećenih staklenih površina; molersko - farbarski radovi; gipsarski radovi; parketarsko - podoliterski radovi; hidroizolaterski i termoizolaterski radovi na tekućem održavanju krovnih ravni objekata Narodne skupštine; reparacija fasadne građevinske stolarije na Domu Narodne skupštine; limarski radovi na tekućem održavanju objekata koje koristi Narodna skupština; radovi na tekućem održavanju elektro-instalacija u objektima Narodne skupštine; radovi na tekućem održavanju mokrih čvorova Doma Narodne skupštine; tekuće održavanje sa sanacijom glavne napojne instalacije pijaće vode i dela sistema kanalizacije za objekat Doma Narodne skupštine; radovi na adaptaciji mokrih čvorova u skladu sa potrebama osoba sa invaliditetom; pranje prozora i zavesa u izvođenju specijalizovanih servisa; pranje i održavanje tekstilnih i podnih obloga i mermernih podova u izvođenju specijalizovanih servisa; zamena dotrajalih tekstilnih podnih obloga, bravarski i stolarski radovi kao i radovi na zameni habajućeg sloja asfalta na tekućem održavanju objekata Narodne skupštine; konzervatorski radovi na tekućem održavanju štukomermernih površina u objektima Narodne skupštine; tekuće i interventno održavanje vodovodnih i kanalizacionih instalacija; zamena dotrajalih drvenih prozora na objektu u Kralja Milana 14; izvođenje specijalističkih radova na restauraciji i konzervaciji umetničkih dela koje koristi Narodna skupština; odmašćivanje termo blokova, klima komora; čišćenje kotlova, dimovodnih kanala i kanala opšte ventilacije; čišćenje kotlova opšte ventilacije, kao i sredstva za neplanirane rashode na tekućem održavanju objekata Narodne skupštine za hitne i neodložne radove koji se mogu pojaviti u korišćenu objekata, servisiranje instalacija za dojavu i gašenje požara, servisiranje PP aparata i hidranske opreme, pregled sistema tehničke zaštite rezervoara mazuta, kabliranje tehničke galerije.

Sredstva za ove namene opredeljena su u iznosu od .......... 47.153.000 dinara

4252 - Tekuće popravke i održavanje opreme

Sredstva opredeljena na ekonomskoj klasifikaciji 4252 – Tekuće popravke i održavanje opreme, opredeljena su za finansiranje redovnog održavanja i popravke opreme. Visina ovih sredstava opredeljena je na bazi ugovora o servisnom održavanju opreme u 2017. godini i procenjenih rashoda na bazi tekućih cena materijala i usluga popravki, i to:

- računarska oprema, štampači, konferencijski sistem, telefonski sistem;

- rezervni delovi za računare, birotehnička oprema: servisiranje i održavanje fotokopirnih aparata iz programa "Minolta", "Kanon" i "Rikoh" sa obezbeđivanjem rezervnih delova, servisiranje i održavanje doradnih knjigovezačkih mašina iz programa "Burg" i knjigovezačkih noževa sa obezbeđivanjem rezervnih delova, servisiranje i održavanje štamparskih mašina iz programa "Riso" sa obezbeđivanjem rezervnih delova, servisiranje i održavanje fotokopirnog aparata "Kanon" 8105. Održavanje je po kopiji/kliku i obuhvata rad, rezervne delove i toner, servisiranje i održavanje fotokopirnog aparata "Kanon" 8105. Održavanje je po kopiji/kliku i obuhvata rad, rezervne delove i toner, održavanje frankir mašina, uređaja za seckanje papira, mašina za vezivanje paketa po pozivu;

- troškovi održavanja: redovan servis PP aparata i hidrantske opreme, održavanje automatskog sistema dojave i gašenja (obe zgrade), radovi na integraciji sistema dojave požara - 500 javljača požara (zgrada u Kralja Milana 16); rekonstrukcija sistema dojave požara u zgradi Kralja Milana 14-16;

- održavanje mrežne opreme, mail servera, telefonske centrale;

- potpisanih ugovora za rashode sistema za centralnu kontrolu štampe;

- servisne usluge: servisne usluge specijalizovanih servisa na opravci mašina, uređaja i alata;

- tekuće popravke i održavanje: tekuće održavanje i servisiranje klima sistema, sistema za grejanje, hlađenje i ventilaciju, prilagođavanje postojeće TS i novougrađenog agregata u Domu NSRS, tapetarsko-dekoraterski radovi na tekućem održavanju nameštaja, radovi na održavanju i izradi rolo, lakih zavesa, draperija i roletni, tekuće održavanje i servisiranje split sistema, reparacija starog stilskog nameštaja, tekuće održavanje dve lift - platforme za invalidska kolica, izvođenje konzervatorsko - restauratorskih radova na umetničkim slikama i skulpturama u objektima Narodne skupštine, kao i ostali troškovi i usluge održavanja: neplanirani, a nastali troškovi održavanja.

Sredstva za ove namene opredeljena su u iznosu od .......... 45.000.000 dinara

4261 – Administrativni materijali

Sredstva na ekonomskoj klasifikaciji 4261 – Administrativni materijal, opredeljena su za finansiranje rashoda Službe Narodne skupštine, namenjen za finansiranje nabavke kancelarijskog materijala, materijala koji se koristi za štampanje, fotokopiranje, snimanje, umnožavanje i koričenje skupštinskih akata, kao i za nabavku službene odeće i sredstava i opreme za ličnu zaštitu na radu.

Sredstva za ove namene opredeljena su u iznosu od .......... 21.000.000 dinara

4263 - Materijali za obrazovanje i usavršavanje zaposlenih

Sredstva opredeljena na ekonomskoj klasifikaciji 4263 – Materijali za obrazovanje i usavršavanje zaposlenih, namenjena su za finansiranje godišnje pretplate na dnevne listove, stručne publikacije i literaturu koju narodni poslanici i zaposleni u Službi Narodne skupštine koriste za svoj rad: pretplate na službene glasnike, službene listove, nabavka zakonskih propisa, kupovina dnevne i mesečne štampe.

Sredstva za ove namene opredeljena su u iznosu od .......... 10.000.000 dinara

4267 - Sredstva za nabavku medicinskog materijala

Sredstva opredeljena na ekonomskoj klasifikaciji 4267 – Sredstva za nabavku medicinskog materijala, namenjena su za finansiranje nabavke medicinskog materijala za lekarsku ekipu u Domu Narodne skupštine.

Sredstva za ove namene opredeljena su u iznosu od ............... 200.000 dinara

4268 - Materijali za domaćinstvo i ugostiteljstvo

Sredstva opredeljena na ekonomskoj klasifikaciji 4268 – Materijal za domaćinstvo i ugostiteljstvo, namenjena su za finansiranje materijala koji se koristi za održavanje higijene u objektima Narodne skupštine. Visina sredstava je opredeljena na bazi potrošnje u prethodnoj godini.

Sredstva za ove namene opredeljena su u iznosu od ............ 9.100.000 dinara

4269 - Materijali za posebne namene

Sredstva na ekonomskoj klasifikaciji 4269 – Materijal za posebne namene, namenjen je za finansiranje rashoda Službe Narodne skupštine, i to: potrošni materijal koji se koristi za rad stolara, vodoinstalatera, električara, frigoriste, telefoniste i montera centralnog grejanja; materijal za rad birotehnike (matrice, boje, knjigovezačka žica, toner kit, starter i dr.), kao i daktilografskih papučica za rad na transkripciji. U okviru ove pozicije opredeljena su sredstva za nabavku rezervnih delova za mašine u Odseku birotehnike koje se koriste za štampanje, umnožavanje, povezivanje i koričenje materijala za pripremu sednica i ostalog materijala, kao i nabavku zastava koje se koriste u protokolarnim aktivnostima i na objektima koje koristi Narodna skupština; nabavka potrošnog elektro materijala i alata za tekuće održavanje objekata Narodne skupštine; nabavka potrošnog materijala za održavanje čistoće u objektima Narodne skupštine; nabavka dodatne računarske opreme, alata i sitnog inventara; nabavka sitnog inventara i pomoćnih sredstava za održavanje higijene; nabavka rezervnih delova za usisivače i potrošnog materijala za njih; nabavka potrošnog materijala za tekuće održavanje sistema centralnog grejanja i klima sistema.

Sredstva za ove namene opredeljena su u iznosu od ...........30.500.000 dinara

4621 - Tekuće dotacije međunarodnim organizacijama - kontribucije

Sredstva opredeljena na ekonomskoj klasifikaciji 4621 – Tekuće dotacije međunarodnim organizacijama - kontribucije, opredeljena su za finansiranje rashoda Službe Narodne skupštine, namenjena su za finansiranje godišnjih kontribucija članarine u Međunarodnim organizacijama, čiji je član Narodna skupština.

Sredstva za ove namene opredeljena su u iznosu od .......... 26.000.000 dinara

|  |  |  |  |
| --- | --- | --- | --- |
| Međunarodna organizacija | Oznaka valute | Godišnji iznos članarine | Plan za 2018. godinu |
| Međunarodne članarine, OEBS | EUR | 4.343 | 521.160,00 |
| Parlamentarna skupština Mediterana | EUR | 33.700 | 4.044.000,00 |
| Interparlamentarna unija | CHF | 16.000 | 1.760.000,00 |
| Parlamentarna skupština Crnomorske ekonomske saradnje | EUR | 95.910 | 11.509.200,00 |
| Interparlamentarna skupština pravoslavlja | EUR | 10.000 | 1.200.000,00 |
| Grupa 12+ | EUR | 596 | 71.520,00 |
| Članstvo generalnog sekretara parlamenata u IPU | CHF | 400 | 44.000,00 |
| Rezerva (iznosa godišnje članarine i članstva) |  |  | 6.850.120,00 |
| U k u p n o: |  |  | 26.000.000,00 |

482 - Porezi, obavezne takse i kazne nametnute od jednog nivoa vlasti drugom

Sredstva opredeljena na ekonomskoj klasifikaciji 482 – Porezi, obavezne takse i kazne nametnute od jednog nivoa vlasti drugom, namenjena su za finansiranje rashoda nastalih na osnovu poreza na imovinu, obaveznih taksi i novčanih kazni i penala.

Sredstva za ove namene opredeljena su u iznosu od ............... 500.000 dinara

483 - Novčane kazne i penali po rešenju suda

Sredstva opredeljena na ekonomskoj klasifikaciji 483 - Novčane kazne i penali po rešenju suda, namenjena su za finansiranje novčanih kazni i penala po rešenju sudova.

Sredstva za ove namene opredeljena su u iznosu od ............... 500.000 dinara

5113 - Kapitalno održavanje zgrada i objekata

Sredstva opredeljena na ekonomskoj klasifikaciji 5113 – Kapitalno održavanje zgrada i objekata, namenjena su za finansiranje sledećih namena, i to:

izvođenje građevinsko-zanatskih radova na sanaciji, rekonstrukciji i adaptaciji prostora u objektima Narodne skupštine;

radovi na revitalizaciji, kao i konzervatorsko-restauratorski radovi na objektima Narodne skupštine;

završetak rekonstrukcije instalacija klimatizacije, ventilacije i grejanja: sistemi K - 4 - Velika sala i K - 9 - Centralna tehnička režija u Domu Narodne skupštine;

rekonstrukcija instalacija klimatizacije, ventilacije i grejanja klima sistema K-10 (magacinski i arhivski prostor) u Domu Narodne skupštine;

radovi na adaptaciji prostorija u objektima Narodne skupštine u skladu sa Zakonom o sprečavanju diskriminacije osoba sa invaliditetom;

izrada instalacije opšte potrošnje električne energije i osvetljenja u suterenu i na prvom spratu u zgradi Narodne skupštine, Kralja Milana 14;

adaptacija mašinskih instalacija toplotne podstanice u zgradi Narodne skupštine, Kralja Milana 14.

Sredstva za ove namene opredeljena su u iznosu od .......... 75.110.000 dinara

5114 – Projektno planiranje

Sredstva opredeljena na ekonomskoj klasifikaciji 5114 – Projektno planiranje, namenjena su za finansiranje sledećih namena: procena izvodljivosti, izrada idejnih projekata i projektne dokumentacije, i to:

- izrada projektne dokumentacije (idejno rešenje, idejni projekat, projekat za građevinsku dozvolu, projekat za izvođenje, projekat izvedenog objekta), i to za građenje, rekonstrukciju, dogradnju, adaptaciju, sanaciju, investiciono i tekuće održavanje, kao i za restauraciju, konzervaciju i revitalizaciju prostora i objekata koje koristi Narodna skupština;

- projekat - elektronski sistem posebne namene, projekat - video sistem za sale, projekat - centralna tehnika, CSNU - režija (u zgradi Narodne skupštine u Kralja Milana 14);

- inženjerske usluge izrade projekta za TV i video sistem - novi, reinženjering - sistem analiza službe Narodne skupštine (za obe zgrade), EMP - elektro motorni pogon klimatizacije - dopuna, projekat - elektronski sistem posebne namene, projekat - video sistem za sve sale u u zgradi Narodne skupštine u Kralja Milana 14, projekat - centralna tehnika;

- inženjerska usluga izrade Projekta za građevinsku dozvolu za sanaciju konstrukcije Doma Narodne skupštine, inženjerske usluge izrade projekta izmena i dopuna postojećeg projekta arhitektonsko građevinskih radova za sanaciju, rekonstrukciju i restauraciju Doma Narodne skupštine vezane za projekat klimatizacije, grejanja i hlađenja, inženjerske usluge izrade projekta izmena i dopuna postojećih projekta za objekte koje koristi Narodna skupština, inženjerska usluga izrade projekta izvedenog stanja konstrukcije sa statičkim i dinamičkim proračunom nosećih elemenata i proverom i seizmičke stabilnosti zgrade Narodne skupštine u Kralja Milana 14, inženjerske usluge izrade projekata tekućeg održavanja za objekte Narodne skupštine, inženjerske usluge za izradu tehničke dokumentacije za prilagođavanje postojeće TS i novougrađenog agregata u Domu Narodne skupštine, inženjerske usluge izrade Tehničke kontrole tehničke dokumentacije za objekte koje koristi Narodna skupština, Projekat „pomoć u odlučivanju“, projekat „elektronska kartica“, projekat „elektronski potpis“.

Sredstva za ove namene opredeljena su u iznosu od .......... 25.000.000 dinara

5122 - Administrativna oprema

Sredstva opredeljena na ekonomskoj klasifikaciji 5122 – Administrativna oprema, namenjena su za finansiranje sledećih namena, i to:

- opreme za novi konferencijski sistem u velikoj sali u Domu narodne skupštine;

- mobilne opreme za simultano prevođenje (bežični prijemnici i radijatori);

- opreme za kabine simultanog prevođenja;

- opreme za audio sistem (novo ozvučenje) za veliku i malu salu u Domu Narodne skupštine;

- opreme za audio sistem za četiri odborske sale u Domu Narodne skupštine;

- opreme za video sistem (nove automatizovane kamere) za veliku i malu salu u Domu Narodne skupštine;

- opreme za video sistem za Plavi i Zeleni salon u zgradi Narodne skupštine u Kralja Milana 14;

- radne stanice (laptop ili tablet računari) za veliku, malu i odborske sale u Domu Narodne skupštine;

- zamene dotrajalih računara u kancelelarijama narodnih poslanika i zaposlenih;

- aktivne mrežne opreme za računarsku mrežu u obe zgrade Narodne skupštine *poe* svičevi (48 - port za VoIP), *poe* svičevi (8 - port za VoIP);

- migracije mail servera;

- TV sistema;

- uređaja za neprekidno napajanje Rack UPS 1U;

- telefona – VoIP;

- sistema za virtuelizaciju;

- uvođenja elektronskog potpisa i integracije sa e-parlamentom;

- opreme za osvetljenje u velikoj sali u Domu Narodne skupštine;

- televizora;

- nabavke tipskog kancelarijskog nameštaja i nameštaja izrađenog po meri radi zamene starog u oba objekta za 300 kancelarija sa oko 600 formiranih radnih mesta sa mobilijarom prosečne starosti veće od 10-15 godina, koji je potrebno periodično zanavljati;

- nabavke stilskog kancelarijskog nameštaja izrađenog po meri i uzorku;

- nabavke zaštitne kase i sefa sa specijalnim zaključavanjem i nabavka opreme za upodobljavanje objekata Narodne skupštine sa zakonskom regulativom vezanom za primenu zakona o tajnosti podataka;

- nabavke split sistema radi zamene starih, tehničkih i ekološki dotrajalih i neispravnih u objektu Kralja Milana 14-16, u kojima se terenutno koriste uglavnom split sistem prosečne starosti veće od 10 godina;

- nabavke novih split sistema radi ugradnje u prostorijama koje ih do sada nisu ni imale u objektu Trg Nikole Pašića 13;

- nabavke aparata za fotokopiranje i umnožavanje: fotokopir aparat u boji velikog kapaciteta radi zamene postojećeg, štampartske mašine A-4, mašina za šivenje žicom, nabavka doradne knjigovezačke mašine za sakupljanje odštampanih tabaka sa elementima za sakupljanje, šivenje i savijanje, nabavka skenera velikog kapaciteta za masovno skeniranje u pisarnici;

- nabavke alata, sitnog inventara za majstore i merne opreme, pomoćne opreme i sredstava za održavanje higijene, usisivača (zamena starih, nespravnih), mašina za pranje tepiha, pomoćnih grejnih i rashladnih tela i opreme za domaćinstvo (nabavka tepiha – zamena starih, pohabanih i otpisanih), sitnog drvenog mobilijara (čiviluci, police), metalnih magacinskih polica, tepiha i dr;

- vatrogasne opreme.

Sredstva za ove namene opredeljena su u iznosu od ......... 72.870.000 dinara

5151 - Nematerijalna imovina

Sredstva opredeljena na ekonomskoj klasifikaciji 5151 –Nematerijalna imovina, namenjena su za finansiranje sledećih namena, i to za nabavku: softvera za novi konferencijski sistem, softvera za integraciju konferencijskog sistema i e-parlamenta, nabavku i održavanje postojećih licenci usluga *Microsoft* podrške (ugovor sa *Microsoftom)*, usluge održavanja, garancije antivirus softvera, licenci za razne softvere, dopune softvera M.S za upravljanje videom, novog softvera za audio snimanje, softvera za prevođenje „Trados“, softverske aplikacije za izradu baze podataka za rad Biblioteke Narodne skupštine, kao i za ostale nepredviđene namene.

Sredstva za ove namene opredeljena su u iznosu od ...........26.400.000 dinara

\* \* \*

**Program** **2101**- Politički sistem

**Programska aktivnost** **0002** – Redovan rad Republičke izborne komisije

**OBRAZLOŽENjE PO FUNKCIONALNIM I EKONOMSKIM KLASIFIKACIJAMA ZA PROGRAMSKU AKTIVNOST 0002 -** Redovan rad Republičke izborne komisije

**416 – Nagrade zaposlenima i ostali posebni rashodi**

Sredstva na ekonomskoj klasifikaciji 4161 – Nagrade članovima komisija, opredeljena su za naknade članovima Republičke izborne komisije i zaposlenima u Službi Narodne skupštine angažovanim za potrebe Republičke izborne komisije, u skladu sa Odlukom Republičke izborne komisije o naknadama i drugim troškovima vezanim za rad Republičke izborne komisije 02 Broj 120-163/09 od 15. jula 2009. godine i Zakonom o privremenom uređivanju osnovica za obračun i isplatu plata, odnosno zarada i drugih stalnih primanja kod korisnika javnih sredstava („Službeni glasnik RS“, broj 116/14).

U okviru iste ekonomske klasifikacije obezbeđuju se i sredstva za pripadajuće poreze i doprinose, u skladu sa Zakonom o porezu na dohodak građana („Službeni glasnik RS“, br. 24/01, 80/02, 80/02 – dr. zakon, 135/04, 62/06, 65/06 – ispravka, 31/09, 44/09, 18/10, 50/11, 91/11 – odluka US, 93/12, 114/12 – odluka US, 47/13, 48/13 – ispravka, 108/13, 57/14, 68/14 – dr. zakon i 112/15) i Zakonom o doprinosima za obavezno socijalno osiguranje („Službeni glasnik RS“, br. 84/04, 61/05, 62/06, 5/09, 52/11, 101/11, 47/13, 108/13, 57/14, 68/14 – dr zakon i 112/15).

**421 – Stalni troškovi**

Sredstva na ekonomskoj klasifikaciji 4211 – Troškovi platnog prometa i bankarskih usluga, opredeljena su za troškove platnog prometa, u skladu sa Uredbom o jedinstvenoj tarifi po kojoj se naplaćuju naknade za usluge koje vrši Uprava za trezor („Službeni glasnik RS“, br. 116/13, 80/14, 12/15, 12/16 – dr. propis i 7/17 – dr. propis).

Sredstva na ekonomskoj klasifikaciji 4214 – Usluge komunikacija, opredeljena su za troškove korišćenja mobilnih telefona u skladu sa Odlukom o naknadama i drugim troškovima vezanim za rad Republičke izborne komisije.

U okviru iste ekonomske klasifikacije obezbeđuju se i sredstva za pripadajuće poreze i doprinose, u skladu sa Zakonom o porezu na dohodak građana („Službeni glasnik RS“, br. 24/01, 80/02, 80/02 – dr. zakon, 135/04, 62/06, 65/06 – ispravka, 31/09, 44/09, 18/10, 50/11, 91/11 – odluka US, 93/12, 114/12 – odluka US, 47/13, 48/13 – ispravka, 108/13, 57/14, 68/14 – dr. zakon i 112/15) i Zakonom o doprinosima za obavezno socijalno osiguranje („Službeni glasnik RS“, br. 84/04, 61/05, 62/06, 5/09, 52/11, 101/11, 47/13, 108/13, 57/14, 68/14 – dr zakon i 112/15).

**422 – Troškovi putovanja**

Sredstva na ekonomskoj klasifikaciji 4221 – Troškovi službenih putovanja u zemlji, planirana su za troškove dolaska na sednice Republičke izborne komisije za članove Republičke izborne komisije sa prebivalištem van teritorije grada Beograda, shodno Uredbi o naknadi troškova i otpremnini državnih službenika i nameštenika („Službeni glasnik RS“, broj 98/07 - prečišćeni tekst, 84/14 i 84/15), a u skladu sa Uredbom o naknadama i drugim primanjima izabranih i postavljenih lica u državnim organima („Službeni glasnik RS“, broj 44/08-prečišćeni tekst i 78/12).

Sredstva na ekonomskoj klasifikaciji 4222 – Troškovi službenih putovanja u inostranstvo, planirana su za troškove putovanja članova Republičke izborne komisije radi učešća na Godišnjoj konferenciji Asocijacije evropskih izbornih zvaničnika (ACEEEO) i na drugim skupovima relevantnih međunarodnih organizacija.

**423 – Usluge po ugovoru**

Sredstva na ekonomskoj klasifikaciji 4231 – Administrativne usluge, opredeljena su za usluge prevođenja akata Republičke izborne komisije.

Sredstva na ekonomskoj klasifikaciji 4233 – Usluge obrazovanja i usavršavanja zaposlenih, opredeljena su za kotizacije radi učešća na Godišnjoj konferenciji Asocijacije evropskih izbornih zvaničnika (ACEEEO) i na drugim skupovima relevantnih međunarodnih organizacija.

Sredstva na ekonomskoj klasifikaciji 4234 – Usluge informisanja, opredeljena su za usluge štampanja publikacija.

Sredstva na ekonomskoj klasifikaciji 4235 – Stručne usluge, opredeljena su za angažovanje lica za sređivanje arhivske građe Republičke izborne komisije, digitalizaciju izbornog materijala, i za druge stručne usluge.

Sredstva na ekonomskoj klasifikaciji 4237 – Troškovi reprezentacije opredeljena su za troškove posluženja bezalkoholnih pića za vreme održavanja sednica Republičke izborne komisije ili sastanaka njenih radnih grupa, u skladu sa Odlukom o naknadama i drugim troškovima vezanim za rad Republičke izborne komisije.

Sredstva na ekonomskoj klasifikaciji 4239 – Ostale opšte usluge, opredeljena su za angažovanje lica za premeštanje i izlučivanje bezvrednog registraturskog materijala, koričenje arhivskih knjiga Republičke izborne komisije, i za ostale opšte usluge.

**426 – Materijal**

Sredstva na ekonomskoj klasifikaciji 4261 – Administrativni materijal, opredeljena su za finansiranje rashoda za nabavku materijala koji se koriste za izradu, snimanje, umnožavanje i čuvanje akata i drugih materijala nastalih u radu ili u vezi sa radom Republičke izborne komisije.

**462 – Dotacije međunarodnim organizacijama**

Sredstva opredeljena na ekonomskoj klasifikaciji 4621 – Tekuće dotacije međunarodnim organizacijama - kontribucije, planirana su za finansiranje godišnje članarine Republičke izborne komisije u Asocijaciji evropskih izbornih zvaničnika (ACEEEO).

**482 – Porezi, obavezne takse i kazne nametnute od jednog nivoa vlasti drugom i 483 – Novčane kazne i penali po rešenju suda**

Na ovim funkcionalnim klasifikacijama opredeljena su sredstva za slučaj da Republička izborna komisija bude obavezna da plati poreze, obavezne takse i kazne nametnute od jednog nivoa vlasti drugom, odnosno novčane kazne i penale po rešenju suda.

**515 – Nematerijalna imovina**

Sredstva opredeljena na ekonomskoj klasifikaciji 5151 –Nematerijalna imovina, opredeljenja su za nabavku knjigovodstvenog softvera.

**Program** **2101**- Politički sistem

**Projekat** **(nova politika)** – Izbori za članove nacionalnih saveta nacionalnih manjina

**OBRAZLOŽENjE PO FUNKCIONALNIM I EKONOMSKIM KLASIFIKACIJAMA ZA PROJEKAT** **(nova politika)** – Izbori za članove nacionalnih saveta nacionalnih manjina

**416 – Nagrade zaposlenima i ostali posebni rashodi**

Sredstva na ekonomskoj klasifikaciji 4161 – Nagrade članovima komisija, opredeljena su za naknade članovima Republičke izborne komisije, biračkih odbora, radnih tela Republičke izborne komisije i odbora za sprovođenje elektorskih skupština, kao i za naknade zaposlenima u Službi Narodne skupštine angažovanim za potrebe Republičke izborne komisije i licima angažovanim od strane opštinskih/gradskih uprava za rad na sprovođenju izbora.

U okviru iste ekonomske klasifikacije obezbeđuju se i sredstva za pripadajuće poreze i doprinose, u skladu sa Zakonom o porezu na dohodak građana („Službeni glasnik RS“, br. 24/01, 80/02, 80/02 – dr. zakon, 135/04, 62/06, 65/06 – ispravka, 31/09, 44/09, 18/10, 50/11, 91/11 – odluka US, 93/12, 114/12 – odluka US, 47/13, 48/13 – ispravka, 108/13, 57/14, 68/14 – dr. zakon i 112/15) i Zakonom o doprinosima za obavezno socijalno osiguranje („Službeni glasnik RS“, br. 84/04, 61/05, 62/06, 5/09, 52/11, 101/11, 47/13, 108/13, 57/14, 68/14 – dr zakon i 112/15).

**421 – Stalni troškovi**

Sredstva na ekonomskoj klasifikaciji 4211 – Troškovi platnog prometa i bankarskih usluga, opredeljena su za troškove platnog prometa, u skladu sa Uredbom o jedinstvenoj tarifi po kojoj se naplaćuju naknade za usluge koje vrši Uprava za trezor („Službeni glasnik RS“, br. 116/13, 80/14, 12/15, 12/16 – dr. propis i 7/17 – dr. propis).

Sredstva na ekonomskoj klasifikaciji 4214 – Usluge komunikacija, opredeljena su za troškove korišćenja mobilnih telefona, poštanskih usluga i dostavu obaveštenja biračima o vremenu i mestu glasanja na izborima.

U okviru iste ekonomske klasifikacije obezbeđuju se i sredstva za pripadajuće poreze i doprinose, u skladu sa Zakonom o porezu na dohodak građana („Službeni glasnik RS“, br. 24/01, 80/02, 80/02 – dr. zakon, 135/04, 62/06, 65/06 – ispravka, 31/09, 44/09, 18/10, 50/11, 91/11 – odluka US, 93/12, 114/12 – odluka US, 47/13, 48/13 – ispravka, 108/13, 57/14, 68/14 – dr. zakon i 112/15) i Zakonom o doprinosima za obavezno socijalno osiguranje („Službeni glasnik RS“, br. 84/04, 61/05, 62/06, 5/09, 52/11, 101/11, 47/13, 108/13, 57/14, 68/14 – dr zakon i 112/15).

Sredstva na ekonomskoj klasifikaciji 4216 – Zakup imovine i opreme, opredeljena su za troškove zakupa prostorija koje su u privatnom vlasništvu, a određena su za biračka mesta, kao i zakupa prostorija za skladištenje izbornog materijala.

**422 – Troškovi putovanja**

Sredstva na ekonomskoj klasifikaciji 4221 – Troškovi službenih putovanja u zemlji, planirana su za troškove članova Republičke izborne komisije sa prebivalištem van teritorije grada Beograda, radi dolaska na sednice Republičke izborne komisije i troškove odlaska u upravne okruge radi primopredaje izbornog materijala pre i posle glasanja na izborima, shodno Uredbi o naknadi troškova i otpremnini državnih službenika i nameštenika („Službeni glasnik RS“, br. 98/07 - prečišćen tekst, 84/14 i 84/15), a u skladu sa Uredbom o naknadama i drugim primanjima izabranih i postavljenih lica u državnim organima („Službeni glasnik RS“, broj 44/08 - prečišćen tekst i 78/12).

**423 – Usluge po ugovoru**

Sredstva na ekonomskoj klasifikaciji 4231 – Administrativne usluge, opredeljena su za usluge prevođenja izbornih akata Republičke izborne komisije.

Sredstva na ekonomskoj klasifikaciji 4234 – Usluge informisanja, opredeljena su za usluge štampanja glasačkih listića i ostalog izbornog materijala, umnožavnjanje materijala, štampanje akreditacija za posmatrače i objavljivanja tendera i oglasa.

Sredstva na ekonomskoj klasifikaciji 4237 – Troškovi reprezentacije opredeljena su za troškove posluženja bezalkoholnih pića za vreme održavanja sednica Republičke izborne komisije ili sastanaka njenih radnih grupa.

Sredstva na ekonomskoj klasifikaciji 4239 – Ostale opšte usluge, opredeljena su za troškove angažovanja lica preko omladinske zadruge za prijem i razvrstavanje izbornog materijala koji se nakon glasanja na izborima dostavlja u sedište Republičke izborne komisije i druge s tim povezane poslove.

**426 – Materijal**

Sredstva na ekonomskoj klasifikaciji 4261 – Administrativni materijal, opredeljena su za finansiranje troškova nabavke kancelarijskog materijala.

Sredstva na ekonomskoj klasifikaciji 4264 – Materijali za saobraćaj, opredeljena su za finansiranje rashoda za nabavku goriva za prevoz izbornog materijala.

Sredstva na ekonomskoj klasifikaciji 4269 – Materijali za posebne namene, opredeljena su za nabavku pratećeg materijala za biračka mesta (vreća za transport izbornog materijala i drugi materijali).